Nyomvonal rögzítése

Lehetőség van az utazás útvonalának (más néven "nyomvonal") rögzítésére és pontozott vonallal történő megjelenítésére a térképen.

1. Válassza a (Menü >) Eszközök > Saját adatok kezelése > Nyomvonalak parancsot.

2. Válassza az Opciók elemet.

3. Válassza a Rögzítés módja beállítást, és válasszon egy rögzítési beállítást: Sortörés ha megtelt - amely a nyomvonalat a nyomvonal kezdeténél rögzíti tovább, ha a memória megtelt, Leállás ha megtelt - amely abbahagyja a rögzítést, amikor a memória megtelt, vagy Ki.

4. Válassza a Rögzítési időköz elemet, és adja meg, milyen gyakran kívánja rögzíteni a nyomvonal pontjait. Gyakrabban - több pontot rögzít és részletesebb nyomvonalakat készít, de gyorsabban megtelik a nyomvonal-memória.

5. Válassza az Aktív nyomvonal mutatása a térképen és az Engedélyezve beállítást az aktív nyomvonalnak rögzítés közben a térképen történő ábrázolásához.

A nyomvonalak rögzítése után mentheti és megjelenítheti azokat a térképen.