Pregled GPS informacija

Za pregled informacija o udaljenom GPS-u odaberite GPS ikonu u kutu aplikacija glavnog zaslona. Također možete odabrati (Izbornik >) Postavke > Sustav > Udaljeni GPS. Ikona može označavati jednu od tri stvari: Udaljeni GPS je isključen, Traženje udaljenog GPS uređaja ili Snaga signala udaljenog GPS uređaja.

Stranica udaljenog GPS uređaja sadrži informacije o GPS jedinici spojenoj s vašim uređajem. Također pokazuje informacije statusa uređaja, uključujući verziju softvera koji se koristi, ID jedinice i mjerač baterije. Na stranici Informacije o udaljenom GPS uređaju možete promijeniti GPS postavku za automatsko gašenje, omogućiti WAAS/EGNOS za povećanu preciznost (ako je to moguće) i omogućiti/onemogućiti GPS uređaj.

Za pregled detaljnih GPS informacija na stanici Informacije o udaljenom GPS uređaju odaberite (Izbornik >) GPS Info. Stranica GPS informacija sadrži informacije o GPS satelitima čije signale vaš uređaj prima i njihovu snagu. Pokazuje vašu poziciju (meridijani/paralele), preciznost GPS-a, vašu trenutnu brzinu i trenutnu nadmorsku visinu. Na stranici GPS informacija također možete postaviti vašu lokaciju, ako je potrebno.