Dodajanje vmesnih točk načrtovani poti

Vmesne točke so dodatne točke ali postanki, ki jih dodate načrtovani poti. Lahko so naslovi, pomembne točke ali katerikoli drug element na zemljevidu.

Da bi dodali vmesne točke načrtovani poti:

1. Pri aktivni načrtovani poti izberite (Meni >) Orodja > Podrobnosti o načrtovani poti > Uredi.

2. Izberite Dodaj novo vmesno točko.

3. Za izbiro vmesne točke izberite Najdi, Pregledovanje zemljevida, Uporabi trenutni položaj ali Uredi koordinate.

4. Vmesno točko odstranite s seznama tako, da izberete vmesno točko in nato Izbriši.

5. Vrstni red vmesnih točk na načrtovani poti spremenite tako, da izberete vmesno točko na seznamu in puščico za pomik navzgor oziroma navzdol, da jo premaknete. Izberete lahko tudi Razvrsti za samodejno ponovno razvrščanje vmesnih točk.

Vmesne točke lahko dodate načrtovani poti z izbiro funkcije Najdi. Poiščite element in nato izberite Možnosti > Dodaj trenutni načrtovani poti kot vmesno točko.