Προβολή πληροφοριών GPS

Για να προβάλετε πληροφορίες σχετικά με το απομακρυσμένο GPS, επιλέξτε το εικονίδιο GPS στη γωνία της κύριας οθόνης της εφαρμογής. Μπορείτε επίσης να επιλέξετε (Μενού >) Ρυθμίσεις > Σύστημα > Απομακρυσμένο GPS. Η εικόνα του εικονιδίου υποδεικνύει ένα από τα εξής τρία στοιχεία: "Το απομακρυσμένο GPS είναι απενεργοποιημένο", "Αναζήτηση για το απομακρυσμένο GPS" ή "Ισχύς σήματος απομακρυσμένου GPS".

Η σελίδα "Απομακρυσμένο GPS" περιέχει πληροφορίες σχετικά με τη μονάδα GPS που είναι συνδεδεμένη στη συσκευή σας. Εμφανίζει επίσης πληροφορίες κατάστασης για τη συσκευή σας, συμπεριλαμβανομένης της έκδοσης λογισμικού της συσκευής, του αναγνωριστικού μονάδας και του μετρητή μπαταρίας. Μπορείτε να χρησιμοποιήσετε τη σελίδα "Πληροφορίες απομακρυσμένου GPS" για να αλλάξετε τις ρυθμίσεις αυτόματης απενεργοποίησης GPS, να ενεργοποιήσετε το WAAS/EGNOS για μεγαλύτερη ακρίβεια (όπου ισχύει) και να ενεργοποιήσετε/απενεργοποιήσετε το GPS.

Για να προβάλετε λεπτομερείς πληροφορίες GPS από τη σελίδα "Πληροφορίες απομακρυσμένου GPS", επιλέξτε (Μενού >) Πληροφορίες GPS. Η σελίδα "Πληροφορίες GPS" περιέχει πληροφορίες σχετικά με τους δορυφόρους GPS που λαμβάνει η συσκευή σας και την ισχύ του σήματός τους. Εμφανίζει τη θέση σας (γεωγραφικό πλάτος/γεωγραφικό μήκος), την ακρίβεια GPS, την τρέχουσα ταχύτητα και το τρέχον υψόμετρο. Μπορείτε επίσης να χρησιμοποιήσετε τη σελίδα "Πληροφορίες GPS" για να ορίσετε τη θέση σας, αν είναι απαραίτητο.