Riešenie problémov

Niektoré nastavenia telefónu, ako napríklad vypnutie obrazovky, automatické odpovedanie na hovor pomocou súprav handsfree a správa napájania sa nedajú zmeniť pomocou aplikácie. Ohľadom zmeny týchto nastavení sa obráťte na používateľskú príručku od vášho telefónu.

(Používatelia Garmin Mobile 20) Ak váš telefón nedokáže vytvoriť handsfree spojenie s vaším zariadením, tak pred vykonaním jednorazového procesu handsfree párovania cez Bluetooth rozhranie vášho telefónu vyskúšajte zatvoriť aplikáciu.

(Používatelia Garmin Mobile 20) Pri pridávaní Garmin Mobile 20 ako dôveryhodného zariadenia ho budete možno musieť pridať ako zariadenie Handsfree, a nie ako Súpravu do auta.

(Používatelia Garmin Mobile 20) Keď používate handsfree spojenie, možno budete musieť nastaviť hlasitosť slúchadla telefónu, aby ste maximalizovali zvukový výstup Garmin Mobile 20.

Ak vaše zariadenie nezachytí družice, vyskúšajte jednu alebo viacero z nasledujúcich možností:

- uistite sa, že GPS anténa je zapnutá a pripojená k telefónu.

- overte, či GPS anténa nie je zakrytá. Musíte byť v exteriéri alebo vo vozidle a mať jasný výhľad na oblohu. Pevné materiály (okrem priehľadného skla), budovy a husté stromy môžu blokovať signály z družice.

- uistite sa, že GPS má dostatok času na inicializáciu. Keď sa GPS po prvýkrát zapne, môže mu niekoľko minút trvať, kým sa inicializuje.

- ak ste cestovali viac ako 600 míľ s vypnutím GPS prijímačom, nastavte svoju polohu na mape.

- vypnite GPS anténu a telefón a potom ich opätovne zapnite.