Χρήση της λειτουργίας "Προς τα πού;"

Μπορείτε να χρησιμοποιήσετε το κουμπί "Προς τα πού;" για να βρείτε διευθύνσεις, Σημεία ενδιαφέροντος (εστιατόρια, ξενοδοχεία, αξιοθέατα), διασταυρώσεις και μια ποικιλία άλλων στοιχείων που περιλαμβάνονται στα λεπτομερή δεδομένα χάρτη. Μπορείτε επίσης να βρείτε τιμές κοντινών ξενοδοχείων, τιμές καυσίμων και θέσεις SaversGuide®.

Η εφαρμογή εμφανίζει τις τρέχουσες καιρικές συνθήκες για τις τοποθεσίες που εντοπίζετε. Ανατρέξτε στο θέμα Χρήση του Garmin Online για περισσότερες πληροφορίες.

Μετά την εύρεση ενός στοιχείου, μπορείτε να επιλέξετε Μετάβαση για να δημιουργήσετε μια πορεία, ή να επιλέξετε Χάρτης (ή Μενού > Προβολή χάρτη σε ορισμένα τηλέφωνα) για να προβάλετε το στοιχείο στο χάρτη. Επιλέξτε και κρατήστε πατημένο το κουμπί "Πίσω" για να επιστρέψετε στο κύριο μενού.

Μπορείτε να επιλέξετε το εικονίδιο τηλεφώνου για να καλέσετε τον αριθμό τηλεφώνου της θέσης, αν είναι διαθέσιμος.

Μπορείτε να επιλέξετε Επιλογές (ή Μενού) για τις ακόλουθες επιλογές:

Αποθήκευση στις Προσωπικές θέσεις - αποθηκεύει το στοιχείο στις Προσωπικές θέσεις, που είναι μια συλλογή με τις αγαπημένες τοποθεσίες σας.

Αποθήκευση στις Επαφές - αποθηκεύει το στοιχείο στις Επαφές, που είναι αποθηκευμένες στη λίστα επαφών της συσκευής σας.

Προσθήκη ως ενδιάμεσο σημείο στην τρέχουσα πορεία - προσθέτει το στοιχείο στην τρέχουσα πορεία σας. Ανατρέξτε στο θέμα Προσθήκη ενδιάμεσων σημείων για περισσότερες πληροφορίες.

Αποστολή θέσης - αποστέλλει το στοιχείο σε άλλους χρήστες ως PeerPoint&tm;. Ανατρέξτε στο θέμα Χρήση των PeerPoint για περισσότερες πληροφορίες.

Καιρός - εμφανίζει τις τρέχουσες καιρικές συνθήκες για το στοιχείο. Ανατρέξτε στο θέμα Καιρός για περισσότερες πληροφορίες.