Licencni ugovor za Garmin Mobile™ za krajnjeg korisnika

===========

VAŽNO – PAŽLJIVO PROČITAJTE UVJETE I ODREDBE OVOG LICENCNOG UGOVORA ZA KRAJNJEG KORISNIKA (“UGOVOR”) PRIJE PREUZIMANJA, INSTALIRANJA, KORIŠTENJA ILI OBVEZIVANJA NA NEKI GARMIN MOBILE™ HARDVER, SOFTVER, TEHNOLOGIJU I/ILI PODATKOVNE PLANOVE, BILO PUTEM SAMOSTALNOG GARMIN MOBILE HARVERSKOG PROIZVODA (“GLAVNI PROIZVOD”) ILI PUTEM MOBILNOG TELEFONA ILI ONLINE VERZIJE GARMIN MOBILE APLIKACIJE (U DALJNJEM TEKSTU POD ZAJEDNIČKIM NAZIVOM “TEHNOLOGIJA GARMIN MOBILE”). PRETPLATOM, PREUZIMANJEM, INSTALIRANJEM, UPOTREBOM ILI DRUGIM NAČINOM PRISTUPA TEHNOLOGIJI GARMIN MOBILE PRIHVAĆATE ČINJENICU DA STE PROČITALI OVAJ UGOVOR, DA GA RAZUMIJETE, DA SE OBAVEZUJETE POŠTOVATI NJEGOVE UVJETE I ODREDBE, TE DA STE STARIJI OD 18 GODINA. AKO NE PRIVAĆATE UVJETE I ODREDBE OVOG UGOVORA, ŠTO PRIJE NAPUSTITE OVU STRANICU BEZ PRUZIMANJA I/ILI PRETPLAĆIVANJA NA GARMIN MOBILE ILI, AKO JE TEHNOLOGIJA GARMIN MOBILE UKLJUČENA UZ SAMOSTALNI GLAVNI PROIZVOD TVRTKE GARMIN, VRATITE CJELOKUPNI GLAVNI PROIZVOD UNUTAR 10 DANA OD DATUMA KAD STE GA PREUZELI UZ PUNI POVRAT NOVCA NA JEDNO OD SLJEDEĆIH MJESTA: (1) ZASTUPNIKU OD KOJEG STE KUPILI GLAVNI PROIZVOD; (2) GARMIN INTERNATIONAL, INC. CUSTOMER SERVICE, 1200 E. 151st STREET, OLATHE, KS 66062, USA; (3) GARMIN (EUROPE) LTD. CUSTOMER SERVICE, Liberty House, Hounsdown Business Park, Southampton, Hampshire, SO40 9RB, UNITED KINGDOM; OR (4) GARMIN CORPORATION CUSTOMER SERVICE, NO. 68, JANGSHU 2ND ROAD, SHIJR, TAIPEI COUNTY, TAIWAN.

Davanje licence: U skladu s ovdje navedenim uvjetima i odredbama, Garmin International, Inc. i/ili pridružene tvrtke (skupno “Garmin”) dodjeljuje vam neprenosivo, neekskluzivno i bez dozvole za podlicenciranje, ograničeno pravo i licencu na pregled, upotrebu i pristup tehnologiji Garmin Mobile u svrhu (i) dohvata karata, uputa za vožnju i navigacijskih podataka o skretanjima, teksta, slika, grafike, audiopodataka i drugih slika, te (ii) primanja podataka sa sadržajem od trećih strana, teksta, slika, grafike, fotografija, audiopodataka, videopodataka i drugih slika davatelja podatkovnih usluga koji nisu dio tvrtke Garmin, uključujući podatke kao što su podaci o cijeni goriva, podaci o vremenu, podaci o hotelima i/ili podaci o prometu (u daljnjem tekstu “podaci sa sadržajem treće strane”) za prikaz na mobilnom telefonu ili drugom uređaju osposobljenom za tehnologiju Garmin Mobile, isključivo u svrhu informiranja te za izravnu, privatnu, pojedinačnu i nekomercijalnu upotrebu ako zadržite sve obavijesti o autorskim pravima i vlasništvu sadržane u navigacijskim podacima i/ili podacima sa sadržajem treće strane, primjenjivo na Garmin ili bilo kojeg davatelja treće strane. Sva prava koja nisu izrijekom navedena ovim Ugovorom Garmin pridržava, te Garmin odbija bilo kakvu i sve implicirane licence. Bez utjecaja na prethodne odredbe, suglasni ste ne poduzimati sljedeće: (i) obrnuti inženjering, dekompilaciju, obrnutu kompilaciju, stvarati kompilacije ili izvedene proizvode, prevoditi, prilagođavati ili rastavljati tehnologiju Garmin Mobile niti bilo koji njen dio, uključujući podatke sa sadržajem treće strane; (ii) kopiranje ili reprodukciju tehnologije Garmin Mobile ili bilo kojeg njenog dijela, uključujući podatke sa sadržajem treće strane, u bilo kojem obliku; (iii) objavljivati, prikazivati, otkriti, prodati, dati u najam, dati u leasing, pohranjivati, posuđivati, distribuirati, javno prikazivati ili izvoditi, nuditi s drugim markama, uokvirivati ili dozvoljavati trećim stranama povezivanje s tehnologijom Garmin Mobile ili bilo kojim njenim dijelom, uključujući podatke sa sadržajem treće strane; (iv) dodjeljivati, podlicencirati, prenijeti, doznačiti, ponuditi kao osiguranje ili na drugi način opteretiti prava i licence dodijeljene ovim ugovorom; (v) koristiti tehnologiju Garmin Mobile na bilo koji način koji može povrijediti bilo koji patent, autorsko pravo, trgovački znak, poslovnu tajnu ili bilo koje drugo intelektualno ili vlasničko pravo tvrtke Garmin, treće strane koje pružaju podatke ili bilo koju drugu treću stranu; (vi) izravno ili neizravno koristiti, emitirati ili distribuirati tehnologiju Garmin Mobile u vezi s televizijskim, radijskim, telefonskim, telekomunikacijski-računalnim i primjenama zasnovanim na Webu bez izrijekom izdane dozvole tvrtke Garmin; (vii) pružati bilo koji dio tehnologije Garmin Mobile državnoj agenciji ili (viii) ući u ugovorni odnos s bilo kojom trećom stranom, kojim se odnosom ograničava, sprečava ili otežava tvrtki Garmin pružanje tehnologije Garmin Mobile takvoj trećoj strani ili pružanje bilo kojeg proizvoda ili usluge koje Garmin povremeno može ponuditi.

Naknade: Kao naknadu za pristup tehnologiji Garmin Mobile i licencu dodijeljenu ovim Ugovorom, dužni ste platiti sve primjenjive naknade za pretplatu na tehnologiju Garmin Mobile koje se odnose na tehnologiju Garmin Mobile koju koristite, kako to odredi tvrtka Garmin, a što se može povremeno mijenjati. Garmin može raskinuti ovaj Ugovor i povući vašu licencu odmah po neplaćanju naknade za pretplatu na tehnologiju Garmin Mobile . Uz to, dužni ste platiti sve primjenjive troškove i naknade koje proizlaze iz pojedinog plana primanja podataka ili druge troškove i naknade bilo koje vrste koje pružatelj usluge mobilne telefonije može zahtijevati za pristup tehnologiji Garmin Mobile.

Vlasništvo nad tehnologijom: Suglasni ste i prihvaćate da je tvrtka Garmin vlasnik svih prava, naslova, udjela ili, ako je to primjereno, licenci za tehnologiju Garmin Mobile uključujući, ali bez ograničenja na sve trgovačke znakove, podatke i sadržaj, osim u slučaju kada su podaci sa sadržajem treće strane u vlasništvu pojedinog davatelja podataka treće strane. Referiranje na bilo kakve proizvode, usluge, postupke, hiperveze s trećim stranama ili druge podatke po trgovačkom nazivu, trgovačkom znaku, proizvođaču, dobavljaču ili na drugi način ne predstavlja niti implicira njihovo podržavanje, sponzoriranje niti preporuku od strane tvrtke Garmin ili njenih davatelja licence. Informacije o proizvodu i servisne informacije isključiva su odgovornost svakog pojedinog prodavatelja.

Trajanje: Ovaj Ugovor ostaje na snazi do (i) ako je to primjenjivo na vaš oblik korištenja tehnologije Garmin Mobile - trenutka prekidanja razdoblja pretplate (od strane vas ili tvrtke Garmin) ili isteka razdoblja pretplate ili (ii) dođe do druge vrste prekida Ugovora u skladu s uvjetima i odredbama ovog Ugovora (“Trajanje”). Ako se vaš glavni proizvod za tehnologiju Garmin Mobile isporučuje uz “doživotnu” pretplatu, pojam “doživotno” označava vijek trajanja tog glavnog proizvoda. Garmin može raskinuti ovaj Ugovor iz bilo kojeg razloga, uključujući, ali ne ograničavajući se na situacije u kojima Garmin dođe do spoznaje da ste povrijedili uvjete ovog Ugovora. Uz to, ovaj će se ugovor odmah raskinuti u slučaju prestanka ugovora tvrtke Garmin i bilo koje treće strane od koje Garmin preuzima licencu za upotrebu podataka sadržaja treće strane u tehnologiji ili kao dio tehnologije Garmin Mobile. U takvom slučaju kad ugovor između tvrtke Garmin i davatelja podataka treće strane prestane važiti, a posljedično tome, vi više nemate pristup svim dijelovima ili samo nekom dijelu tehnologije Garmin Mobile, vaš jedini pravni lijek je povrat novca za sve neiskorištene dijelove pretplate primjenjive na vaše trajanje pretplate. Takvi povrati novca ne vrijede za “doživotne” pretplate u sklopu glavnih proizvoda za tehnologiju Garmin Mobile. Sve odredbe koje se odnose na povjerljivost, zaštitu od zakonske odgovornosti i gubitka, vlasničkih prava i neobjavljivanju podataka nisu vremenski ograničene trajanjem ovog Ugovora. Sva prava i obaveze ugovornih strana prestaju prestankom ugovora, uključujući, ali bez ograničenja na ovim dodijeljene licence.

Povjerljivost: Cijelo vrijeme Trajanja Ugovora i nakon njega, dužni ste držati u tajnosti i ne objavljivati, izravno niti neizravno, te ne koristiti Povjerljive informacije tvrtke Garmin ili bilo kojeg davatelja podataka sadržaja treće strane za vlastitu korist, korist drugih pojedinaca ili entiteta. Izraz “Povjerljive informacije” podrazumijeva bilo koju vrstu poslovne tajne ili povjerljive ili vlasničke informacije, bile one u pisanom, digitalnom, usmenom ili bilo kojem drugom obliku, a koje su jedinstvene, povjerljive ili specifične za Garmin davatelje podataka treće strane, uključujući, ali bez ograničenja na tehnologiju Garmin Mobile te sve druge materijale ili informacije koje se odnose na poslovanje ili aktivnosti tvrtke Garmin nisu općenito poznate ostalima koji se bave istom poslovnom aktivnošću. Po prestanku ovog Ugovora i/ili na zahtjev dužni ste tvrtki Garmin vratiti sve Povjerljive informacije. 

Ograničena prava: Ako tehnologiju Garmin Mobile uzima Vlada SAD-a ili se ona uzima za nju, njezine agencije ili tijela, onda ona dolazi uz Ograničena prava. Korištenje, dupliciranje ili otkrivanje od strane vlade SAD-a podliježe ograničenjima navedenim u podstavku (c)(1)(ii) klauzule The Rights in Technical Data and Computer Software (Prava vezana uz tehničke podatke i računalni softver) u DFARS 252,227-7018 ili podstavcima (c)(1) i (2) Commercial Computer Software - Restricted Rights (Komercijalni računalni softver - Ograničena prava) u 48 CFR 52,227-19 ili klauzuli 18-52.227-86(d) Dodatka NASA za FAR, prema primjenjivosti. Izvođač/proizvođač je Garmin International, Inc., 1200 East 151st Street, Olathe, KS 66062, USA. Suglasni ste ne izvoziti niti uvoziti radi izvoza tehnologiju Garmin Mobile niti glavni proizvod u bilo koju državu ako taj izvoz predstavlja povredu zakona Sjedinjenih Američkih Država.

Zaštita od odgovornosti: Suglasni ste u potpunosti zaštititi Garmin i njegove davatelje licenci (uključujući, ali ne ograničavajući se na strane na koja su prava prenesena, podružnice, pridružena poduzeća te njihove službenike, direktore, zaposlenike, dioničare, agente i predstavnike svakog od njih) od odgovornosti, gubitka, ozljede, zahtjeva, akcija, troška, rashoda ili potraživanja bilo koje vrste i prirode, uključujući, ali ne ograničavajući se na naknade pravnim zastupnicima koji mogu proizaći iz upotrebe ili pretplate na tehnologiju Garmin Mobile.

OGRANIČENO JAMSTVO: TEHNOLOGIJU GARMIN MOBILE DOBILI STE “KAKVA JEST” I “KAKO JE DOSTUPNA”. GARMIN I NJEGOVI DOBAVLJAČI, UKLJUČUJUĆI DAVATELJE PODATAKA TREĆE STRANE, IZRIJEKOM ODBIJAJU BILO KAKVA JAMSTVA, IZRIČITA, IMPLICIRANA, ZAKONSKA ILI ONA KOJA PROIZLAZE IZ POSLOVNE UPOTREBE ILI POSLOVNOG PONAŠANJA, UKLJUČUJUĆI ALI BEZ OGRANIČENJA NA BILO KAKVA IMPLICIRANA JAMSTVA PRIKLADNOSTI ZA PRODAJU ILI PRIKLADNOSTI ZA POJEDINU SVRHU TE BILO KAKVA DRUGA IZRIČITA ILI IMPLICIRANA JAMSTVA KOJA SE ODNOSE NA TOČNOST, POTPUNOST, INFORMACIJE U “REALNOM VREMENU”, NASLOV, POŠTOVANJE PRAVA ILI BILO KOJU VRSTU JAMSTVA KOJA SE ODNOSI NA TEHNOLOGIJU GARMIN MOBILE ILI NJEZINU UČINKOVITOST POD OVIM UVJETIMA.

OGRANIČENJE ODGOVORNOSTI: VI PREUZIMATE SVU ODGOVORNOST I RIZIK ZA UPOTREBU TEHNOLOGIJE GARMIN MOBILE, A TVRTKA GARMIN SE ODRIČE SVAKE ODGOVORNOSTI ZA BILO KAKVE GUBITKE, OZLJEDE ILI ŠTETE KOJI PROIZLAZE IZ KORIŠTENJA TEHNOLOGIJE GARMIN MOBILE. VI STE ODGOVORNI ZA RAZBORITO KORIŠTENJE TEHNOLOGIJE GARMIN MOBILE VIZUALNU PROVJERU ULICA, CESTA, PROMETNIH ZNAKOVA, SMJEROVA, VREMENSKIH UVJETA I PROMETNIH UVJETA. TVRTKA GARMIN I NJENI DOBAVLJAČI, UKLJUČUJUĆI DAVATELJE PODATAKA TREĆE STRANE NI U KOM SLUČAJU NISU ODGOVORNI VAMA NITI BILO KOJOJ DRUGOJ STRANI ZA NAKNADU KOMPENZACIJSKIH, NEIZRAVNIH, SLUČAJNIH, POSEBNIH ILI POSLJEDIČNIH ŠTETA (UKLJUČUJUĆI, BEZ OGRANIČENJA, NEIZRAVNE, IZRAVNE, POSEBNE, KAZNENE ILI PRIMJERNE ŠTETE ZBOG GUBITKA POSLA, GUBITKA DOBITI, PREKIDA POSLOVANJA ILI GUBITKA POSLOVNIH INFORMACIJA) KOJE MOGU PROIZAĆI IZ UPOTREBE ILI NEMOGUĆNOSTI UPOTREBE TEHNOLOGIJE GARMIN MOBILE,ČAK I U SLUČAJU DA JE TVRTKA GARMIN UPUĆENA U MOGUĆNOST TAKVIH ŠTETA. PODLOŽNO GORNJIM ODREDBAMA, UKUPNA FINANCIJSKA OBAVEZA TVRTKE GARMIN I NJENIH DOBAVLJAČA U SMISLU POŠTOVANJA OBAVEZA KOJE PROPISUJE OVAJ UGOVOR ILI U ODNOSU NA TEHNOLOGIJU GARMIN MOBILE NE MOŽE PRIJEĆI VRIJEDNOST OD $1.00. NEKE DRŽAVE NE DOPUŠTAJU ISKLJUČIVANJE SLUČAJNE ILI POSLJEDIČNE ŠTETE TE SE GORNJA OGRANIČENJA MOŽDA NEĆE PRIMJENJIVATI NA VAS.

Razno: Ovaj ugovor predstavlja cjelokupan sporazum i ugovor ugovornih strana (osim odvojenih licencnih ugovora za krajnjeg korisnika koje zahtijevaju davatelji podataka treće strane koji surađuju s tvrtkom Garmin, koji će se čitati zajedno s ovim Ugovorom) te nadomješta sve prethodne i istovremene sporazume i ugovore koji se odnose na taj predmet, bili oni u pisanom ili usmenom obliku. Nikakvo kašnjenje ili neprovođenje prava ili odredbi ovog Ugovora od strane tvrtke Garmin u bilo kojem trenutku ne može se smatrati odustajanjem od tog prava ili odredbe. Niti jedno pojedinačno odricanje neće predstavljati natavak ili kasnije odustajanje. Nikakvo odricanje, izmjena ili dopuna bilo koje odredbe ovog Ugovora ne može se primijeniti na tvrtku Garmin osim u slučaju da ga u pisanom obliku potvrdi tvrtka Garmin. Svoja prava i dužnosti iz ovog Ugovora ne smijete dodijeliti drugima (uključujući promjenu kontrole) bez prethodnog slaganja tvrtke Garmin u pisanom obliku. Podložno gornjim odredbama, ovaj Ugovor je naklonjen koristi nasljednika i dozvoljenim primateljima dodjele koje su izvršile ugovorne strane. Ovaj Ugovor u svakom se smislu upravlja zakonima savezne države Kansas, bez obzira na principe zakonskog konflikta i primjenu zakona Uniform Computer Information Transaction Act. Ugovorne strane suglasne su da isključivu nadležnost nad sporovima ima i ako mjesto njihovog rješavanja služi savezna država Kansas, a strane se ovim odriču prava na suđenje uz prisutnost porote. Ako se bilo koja odredba ovog Ugovora ili njegove primjene na bilo koju stranu ili uvjete ne smatra valjanom, smatra se ilegalnom ili neprovedivom u bilo kojem smislu, ta će se mjera u mjeri u kojoj to zakon dozvoljava (i samo utoliko) izdvojiti iz Ugovora i neće imati utjecaja na njegov ostatak, a stranke su suglasne zamijeniti takvu odredbu valjanom odredbom koja u najvećoj mjeri poštuje namjeru i ekonomsko djelovanje izdvojene odredbe. Strane koje sudjeluju u Ugovoru su neovisni ugovaratelji. Tvrtka Garmin neće prema vama imati odgovornosti za neizvršavanje bilo koje svoje obaveze u odnosu na ovaj Ugovor tijekom bilo kojeg razdoblja u kojem je izvršavanje takve obaveze odgođeno zbog uvjeta koji, razborito gledajući, nisu pod njenom kontrolom. Sve obavijesti koje se odnose na ovaj Ugovor moraju biti u pisanom obliku i slati se preporučenim pismom s povratnicom, unaprijed plaćenom dostavom ili telefaksom uz potvrdu primitka telefonom na adresu pojedine strane.


======================

Licencni ugovor za softver NAVTEQ za krajnjeg korisnika


Softver ugrađen u proizvod tvrtke Garmin (“Softver”) vlasništvo je tvrtke Garmin Ltd. ili njenih podružnica (“Garmin”). Kartografski podaci treće strane ugrađeni ili priloženi uz proizvod tvrtke Garmin (“Podaci”) vlasništvo su tvrtke NAVTEQ North America LLC i licencirane su tvrtki Garmin. Softver i Podaci zaštićeni su zakonima o zaštiti autorskih prava i međunarodnim ugovorima o zaštiti autorskih prava. Softver i Podaci licenciraju se, a ne prodaju. Softver i Podaci pružaju se korisniku pod sljedećom licencom te su podložni sljedećim uvjetima i odredbama s kojima se slaže Krajnji korisnik (“vi” ili “vaše”) s jedne strane i Garmin i njegovi davatelji licence (uključujući njihove davatelje licence i dobavljače) te povezane tvrtke s druge strane.

VAŽNO: PRIJE KORIŠTENJA PROIZVODA PAŽLJIVO PROČITAJTE OVU LICENCU. INSTALIRANJE, KOPIRANJE ILI KORIŠTENJE OVOG PROIZVODA NA NEKI DRUGI NAČIN OZNAČAVA VAŠU POTVRDU DA STE PROČITALI OVAJ LICENCNI UGOVOR I DA STE SUGLASNI S UVJETIMA U NJEMU. AKO NISTE SUGLASNI, VRATITE CIJELI PROIZVOD UNUTAR 10 DANA OD DATUMA KUPNJE (AKO STE KUPILI NOVI PROIZVOD) RADI POVRATA NOVCA JEDNOJ OD SLJEDEĆIH INSTANCI: (1) PRODAJNI PREDSTAVNIK OD KOJEG STE KUPILI PROIZVOD; (2) Garmin INTERNATIONAL, INC. CUSTOMER SERVICE, 1200 EAST 151st STREET, OLATHE, KS 66062, USA; (3) Garmin (EUROPE) LTD., LIBERTY HOUSE, HOUNSDOWN BUSINESS PARK, SOUTHAMPTON, SO40 9RB, UNITED KINGDOM; ili (4) Garmin CORPORATION CUSTOMER SERVICE, No. 68, JANGSHU 2nd ROAD, SHIJR, TAIPEI COUNTY, TAIWAN.

Uvjeti i odredbe licence

Garmin (“mi”) pruža vam medij za pohranu koji sadrži računalni Softver (“Softver”) i ugrađene ili priložene kartografske Podatke, uključujući “online” ili elektronsku dokumentaciju i tiskane materijale (pod zajedničkim nazivom “Proizvod” u svrhu ovog Ugovora) te vam odobrava ograničenu, ne-ekskluzivnu licencu za upotrebu Proizvoda u skladu s uvjetima ovog Ugovora. Vi ste suglasni koristiti Podatke zajedno s proizvodom Garmin isključivo u osobne svrhe ili, ako je primjenjivo, za unutarnje poslovanje svoje tvrtke, a ne za iznajmljivanje, time-sharing, daljnju prodaju ili slične svrhe. 

U skladu s tim, ali podložno ograničenjima izloženim u sljedećim stavcima, Podatke možete kopirati samo u mjeri u kojoj je to neophodno za vlastitu upotrebu u smislu (i) prikaza i (ii) spremanja, pod uvjetom da ne uklonite napomene o autorskom pravu koje se pojavljuju te ne modificirate Softver niti Podatke na bilo koji način. Suglasni ste da nećete na drugi način reproducirati, kopirati, mijenjati, dekompilirati, rastavljati, koristiti obrnuti inženjering niti stvarati izvedene proizvode koji se temelje na bilo kojem dijelu Proizvoda, te da ga ne možete prenositi niti distribuirati u bilo koju svrhu, osim u stupnju u kojem je to zakonom dozvoljeno.

Ograničenja. Osim u slučaju da vam je Garmin izričito izdao takvu licencu, a bez utjecaja na prethodni stavak, Podatke ne smijete koristiti s bilo kakvim proizvodima, sustavima ili aplikacijama koje su instalirane ili na drugi način povezane ili u komunikaciji s vozilima, a koje se mogu koristiti za otpremu, upravljanje voznim parkom i slične primjene u kojima se Podaci koriste u središnjem kontrolnom centru za upravljanje voznim parkom. Uz to, zabranjeno je davati u najam ili leasing Podatke ili proizvode Garmin koji sadrže Podatke bilo kojoj drugoj osobi ili trećoj strani. Samo tvrtke za iznajmljivanje automobila kojima je Garmin posebno, pisanim putem odobrio davanje u najam proizvoda tvrtke Garmin koji sadrže Podatke korisnicima unajmljenih automobila smiju davati te proizvode u najam.

Nema jamstva. Proizvod (uključujući Podatke) dobili ste “kakav jest” i suglasni ste koristiti ga na vlastiti rizik. Garmin i njegovi davatelji licence (uključujući njihove davatelje licence i dobavljače) ni na koji način ne garantiraju, ne tvrde niti nude jamstvo bilo koje vrste, izrijekom niti implicitno, proizašlo iz zakonskih obaveza ili ne, uključujući ali ne ograničavajući se na sadržaj, kvalitetu, točnost, cjelovitost, učinkovitost, pouzdanost, prikladnost za prodaju, prikladnost za pojedinu svrhu, korisnost, upotrebljivost niti rezultate koje Proizvod daje, kao niti da će Podaci ili poslužitelj biti neometani niti bez pogreški.
Odricanje jamstva. Garmin I NJEGOVI DAVATELJI LICENCE (UKLJUČUJUĆI NJIHOVE DAVATELJE LICENCE I DOBAVLJAČE) ODRIČU SE BILO KAKVIH JAMSTVA, DANIH IZRIJEKOM ILI IMPLICIRANIH, NA KVALITETU, DJELOTVORNOST, PRIKLADNOST ZA PRODAJU, PRIKLADNOST ZA ODREĐENU SVRHU ILI NEKRŠENJE PRAVA. NIKAKVE USMENE ILI PISANE OBAVIJESTI NITI INFORMACIJE KOJE PRUŽA Garmin ILI NJEGOVI DOBAVLJAČI I DAVATELJI LICENCE NE PREDSTAVLJAJU JAMSTVO, TE SE U TAKVE OBAVIJESTI I INFORMACIJE NE TREBA POUZDATI. OVO ODRICANJE JAMSTVENE ODGOVORNOSTI BITAN JE DIO OVOG UGOVORA. Neke savezne države, teritoriji i države ne dozvoljavaju izvjesna isključivanja jamstava, te se u toj mjeri gornje odricanje na njih ne odnosi.

Odricanje odgovornosti. Garmin I NJEGOVI DAVATELJI LICENCE (UKLJUČUJUĆI NJIHOVE DAVATELJE LICENCE I DOBAVLJAČE) ODRIČU SE ODGOVORNOSTI U ODNOSU NA BILO KAKVO POTRAŽIVANJE, ZAHTJEV ILI AKCIJU, BEZ OBZIRA NA PRIRODU RAZLOGA POTRAŽIVANJA, ZAHTJEVA ILI AKCIJE KOJE SE TEMELJI NA GUBITKU, OZLJEDI ILI ŠTETI, IZRAVNOJ ILI NEIZRAVNOJ, KOJA MOŽE PROIZAĆI IZ UPOTREBE ILI POSJEDOVANJA INFORMACIJA; ZA BILO KAKAV GUBITAK PROFITA, PRIHODA, UGOVORA ILI UŠTEĐEVINE, ODNOSNO BILO KAKVU DRUGU IZRAVNU, NEIZRAVNU, SLUČAJNU, POSEBNU ILI NEMATERIJALNU ŠTETU KOJA PROIZLAZI IZ UPOTREBE ILI NEMOGUĆNOSTI UPOTREBE INFORMACIJA, NEDOSTATAKA U PODACIMA ILI INFORMACIJAMA ODNOSNO NEISPUNJENJA OVIH UVJETA I ODREDBI, BILO U AKCIJI UGOVORA, DELIKTU ILI NA OSNOVU JAMSTVA, ČAK I AKO SU Garmin ILI NJEGOVI DAVATELJI LICENCE OBAVIJEŠTENI O MOGUĆNOSTI NASTANKA TAKVIH ŠTETA.. UKUPNA FINANCIJSKA OBAVEZA TVRTKE Garmin I NJENIH DAVATELJA LICENCE U SMISLU POŠTOVANJA OBAVEZA KOJE PROPISUJE OVAJ UGOVOR ILI U ODNOSU NA PROIZVOD Garmin ILI PODATKE NE MOŽE PRIJEĆI VRIJEDNOST OD $1,00. Neke savezne države, teritoriji i države ne dozvoljavaju izvjesna isključivanja odgovornosti ili ograničavanja šteta, te se u toj mjeri gornje odricanje na njih ne odnosi.

Odricanje podržavanja. Referiranje na bilo kakve proizvode, usluge, postupke, hiperveze s trećim stranama ili druge Podatke po trgovačkom nazivu, trgovačkom znaku, proizvođaču, dobavljaču ili na drugi način ne predstavlja niti implicira njihovo podržavanje, sponzoriranje niti preporuku od strane tvrtke Garmin ili njenih davatelja licence. Informacije o proizvodu i servisne informacije isključiva su odgovornost svakog pojedinog prodavatelja. Naziv i logotip NAVTEQ, trgovački znakovi i logotipi NAVTEQ i NAVTEQ ON BARD te drugi trgovački znakovi i trgovački nazivi u vlasništvu tvrtke NAVTEQ North America LLC ne smiju se koristiti u komercijalne svrhe bez prethodnog pisanog pristanka tvrtke NAVTEQ.

Kontrola izvoza. Suglasni ste ne izvoziti bilo koji dio Podataka koje ste dobili niti bilo koji izravni proizvod tih podataka osim kako je sukladno primjenjivim zakonima, pravilima i propisima koji upravljaju izvozom te sa svim propisanim licencama i odobrenjima koja su za to potrebna. 

Zaštita od zakonske odgovornosti ili gubitka. Suglasni ste u potpunosti zaštititi Garmin i njegove davatelje licenci (uključujući njihove davatelje licenci, dobavljače, strane na koja su prava prenesena, podružnice, pridružena poduzeća te njihove službenike, direktore, zaposlenike, dioničare, agente i predstavnike svakog od njih) od odgovornosti, gubitka, ozljede (uključujući ozljede koje rezultiraju smrću), zahtjeva, akcija, troška, rashoda ili potraživanja bilo koje vrste i prirode, uključujući, a li ne ograničavajući se na naknade pravnim zastupnicima koji mogu proizaći iz upotrebe i posjedovanja Proizvoda (uključujući Podatke).

Cjelokupan ugovor. Ovi uvjeti i odredbe predstavljaju cjelokupan ugovor između tvrtke Garmin (i njegovih davatelja licence, uključujući njihove davatelje licenci i dobavljače) i vas u vezi ovog predmeta te nadomještaju sve i svaki pisani ili usmeni ugovor koji je između nas postojao u vezi tog predmeta.

Nadležni zakon. 

(a) NAVTEQ Podaci o Europskoj uniji
Gornji uvjeti i odredbe podložni su zakonima Kraljevine Nizozemske, bez primjene (i) njenih odredbi o konfliktu zakona ili (ii) Konvencije Ujedinjenih naroda o ugovorima u međunarodnoj prodaji, koja je izrijekom isključena. Suglasni ste priznati nadležnost Kraljevine Nizozemske u svim sporovima, potraživanjima i akcijama koje proizlaze iz ili su povezane s Podacima koje dobivate pod ovim uvjetima.

(b) NAVTEQ Podaci za Sjevernu Ameriku i drugi NAVTEQ Podaci koji se ne odnose na Europsku uniju
Gornji uvjeti i odredbe podložni su zakonima savezne države Illinois, bez primjene (i) njenih odredbi o konfliktu zakona ili (ii) Konvencije Ujedinjenih naroda o ugovorima u međunarodnoj prodaji, koja je izrijekom isključena. Suglasni ste priznati nadležnost savezne države Illinois u svim sporovima, potraživanjima i akcijama koje proizlaze iz ili su povezane s Podacima koje dobivate pod ovim uvjetima. 

Državni krajnji korisnici. Ako je krajnji korisnik agencija, odjel ili drugi državni entitet Sjedinjenih Američkih Država ili entitet koji djelomično ili potpuno financira Vlada SAD-a, tada je upotreba, dupliciranje, reprodukcija, izdavanje, izmjene,objavljivanje ili prijenos Proizvoda i pridružene dokumentacije podložna ograničenjima koje donosi DFARS 252.227-7014(a)(1) (JUN 1995) (DOD definicija komercijalnog računalnog softvera), DFARS 27.7202-1 (DOD pravila u vezi komercijalnog računalnog softvera), FAR 52.227-19 (JUN 1987) (odredba o komercijalnom računalnom softveru za civilne agencije), DFARS 252.227-7015 (NOV 1995) (DOD odredba o tehničkim podacima – komercijalni proizvodi); FAR 52.227-14 Alternates I, II, i III (JUN 1987) (odredba o nekomercijalnom računalnom softveru za civilne agencije) i/ilir FAR 12.211 i FAR 12.212 (nabava komercijalnih proizvoda), prema tome što je primjenjivo. U slučaju konflikta odredbi FAR i DFARS s odredbama navedenim u ovoj Licenci primjenjivat će se odredbe koje jače ograničavaju prava države. Ugovorna strana/proizvođač je Garmin International, Inc., 1200 East 151st Street, Olathe, KS 66062, USA i NAVTEQ North America LLC, 425 West Randolph Street, Chicago, Illinois 60606 USA.