Προβολή του χάρτη

Επιλέξτε Προβολή χάρτη από την κύρια σελίδα της εφαρμογής για να εμφανίσετε μια προεπιλεγμένη τρισδιάστατη προβολή της τρέχουσας θέσης σας. Μπορείτε να αλλάξετε αυτή την προβολή, αλλάζοντας τις Ρυθμίσεις χάρτη.

Το εικονίδιο θέσης
εμφανίζει τη θέση σας στο χάρτη. Στα τηλέφωνα με οθόνη αφής, επιλέξτε το εικονίδιο θέσης για να μεταβείτε στην οθόνη Αναζήτηση στο χάρτη. Στα υπόλοιπα τηλέφωνα, πιέστε το πλήκτρο πλοήγησης για να μεταβείτε στην οθόνη Αναζήτηση στο χάρτη.

Εάν πλοηγείστε σε μια ενεργή πορεία, η πορεία εμφανίζεται ως χρωματισμένη γραμμή στο χάρτη. Οι κατευθύνσεις εμφανίζονται στο επάνω μέρος της οθόνης. Η τρέχουσα ταχύτητα και ο υπολογιζόμενος χρόνος άφιξης εμφανίζονται στο κάτω μέρος της οθόνης.

Εάν δεν πλοηγείστε σε μια ενεργή πορεία, η τρέχουσα ταχύτητα και κατεύθυνση εμφανίζονται στο κάτω μέρος της οθόνης. Εναλλακτικά, πιέστε το πλήκτρο διαγραφής στο τηλέφωνό σας.

Για να κλείσετε το χάρτη στα τηλέφωνα με οθόνη αφής, επιλέξτε το κουμπί εξόδου στο κάτω μεσαίο τμήμα της οθόνης. Στα κινητά τηλέφωνα Smartphone Windows Mobile, χρησιμοποιήστε το πλήκτρο επιστροφής του τηλεφώνου.

Μπορείτε να επιλέξετε (Μενού >) Εργαλεία > Αναζήτηση στο χάρτη για να εμφανίσετε μια διαφορετική προβολή του χάρτη. Δείτε το θέμα Αναζήτηση στο χάρτη για περισσότερες πληροφορίες.