Uporaba možnosti "Kam?"

Z gumbom Kam? lahko iščete naslove, pomembne točke (restavracije, hotele, zanimivosti), križišča in številne druge elemente v podrobnih podatkih o zemljevidu. Poiščete lahko tudi cene bližnjih hotelov, goriv in lokacije s kartice SaversGuide®.

Za najdene kraje prikaže aplikacija trenutne vremenske razmere. Oglejte si Uporaba storitev Garmin Online za dodatne informacije.

Ko najdete element, lahko izberete Pojdi!, da ustvarite načrtovano pot, ali Zemljevid (pri nekaterih telefonih pa Meni > Prikaži zemljevid) za ogled elementa na zemljevidu. Če se želite vrniti v glavni meni, pritisnite in držite gumb Nazaj.

Če je na voljo telefonska številka lokacije, jo lahko pokličete z izbiro ikone telefona.

Izberete lahko Možnosti (ali Meni) za naslednje možnosti:

Shrani v Moji položaji - element shrani v Moji položaji, ki je zbirka vaših najljubših krajev.

Shrani v Kontakti - element shrani v Kontakti na seznamu kontaktov v napravi.

Dodaj trenutni načrtovani poti kot vmesno točko - element doda trenutni načrtovani poti. Oglejte si Dodajanje vmesnih točk za dodatne informacije.

Pošlji položaj - aplikacija element pošlje drugim uporabnikom naprave v obliki točke PeerPoint&tm;. Oglejte si Uporaba točk PeerPoint za dodatne informacije.

Vreme - prikaže trenutne vremenske razmere za element. Oglejte si Vreme za dodatne informacije.