Licenčná zmluva pre koncových užívateľov Garmin Mobile™


DÔLEŽITÉ – PRED PREVZATÍM, INŠTALOVANÍM, POUŽÍVANÍM ALEBO INÝM PRIHLÁSENÍM K AKÉMUKOĽVEK HARDVÉRU, SOFTVÉRU, TECHNOLÓGII A/ALEBO ÚDAJOVÝM MAPÁM GARMIN MOBILE™, ČI UŽ SAMOSTATNÝCH MOBILNÝCH PRODUKTOV ZNAČKY GARMIN („HOSTITEĽSKÝ PRODUKT“) ALEBO CEZ MOBILNÝ TELEFÓN, PRÍPADNE ON-LINE VERZIU APLIKÁCIE GARMIN MOBILE (ĎALEJ SPOLOČNE OZNAČOVANÉ AKO „MOBILNÁ TECHNOLÓGIA GARMIN“), SI POZORNE PREČÍTAJTE PODMIENKY TEJTO LICENČNEJ ZMLUVY PRE KONCOVÉHO UŽÍVATEĽA (ĎALEJ LEN „ZMLUVA“). PRIHLÁSENÍM SA K, PREVZATÍM, INŠTALÁCIOU, POUŽÍVANÍM ALEBO INÝM PRÍSTUPOM K MOBILNEJ TECHNOLÓGII GARMIN POTVRDZUJETE, ŽE STE SI PREČÍTALI TÚTO ZMLUVU, POROZUMELI STE JEJ, SÚHLASÍTE S JEJ PODMIENKAMI A MÁTE MINIMÁLNE 18 ROKOV. AK NESÚHLASÍTE SO ZMLUVNÝMI PODMIENKAMI TEJTO ZMLUVY, OKAMŽITE OPUSTITE TÚTO STRÁNKU BEZ PREVZATIA A/ALEBO REGISTRÁCIE GARMIN MOBILE, PRÍPADNE, AK SA MOBILNÁ TECHNOLÓGIA GARMIN DODÁVA SPOLU SO SAMOSTATNÝM HOSTITEĽSKÝM PRODUKTOM GARMIN, VRÁŤTE ZA ÚČELOM KOMPLETNÉHO VRÁTENIA PEŇAZÍ CELÝ HOSTITEĽSKÝ PRODUKT V RÁMCI 10 DNÍ OD JEHO ZAKÚPENIA NIEKOMU Z NASLEDUJÚCICH: (1) PREDAJCOVI, OD KTORÉHO STE ZAKÚPILI HOSTITEĽSKÝ PRODUKT; (2) SPOLOČNOSTI GARMIN INTERNATIONAL, INC. CUSTOMER SERVICE, 1200 E. 151ST STREET, OLATHE, KS 66062, USA; (3) SPOLOČNOSTI GARMIN (EUROPE) LTD. CUSTOMER SERVICE, Liberty House, Hounsdown Business Park, Southampton, Hampshire, SO40 9RB, UNITED KINGDOM, PRÍPADNE (4) SPOLOČNOSTI GARMIN CORPORATION CUSTOMER SERVICE, NO. 68, JANGSHU 2ND ROAD, SHIJR, TAIPEI COUNTY, TAIWAN.

Udelenie licencie: Vzhľadom na podmienky zmluvy týmto vyhlasujeme, že spoločnosť Garmin International, Inc. a/alebo jej pridružené spoločnosti (spolu označené ako „Garmin“) vám týmto udeľujú neprenosné, neexkluzívne a neprevoditeľné obmedzené právo a licenciu na prezeranie, používanie a prístup k mobilnej technológii Garmin za účelom (i) získania máp, smerov a navigačných údajov, textu, obrázkov, grafiky, zvuku a iných obrázkov a (ii) prijímania obsahových údajov tretích strán, textu, obrázkov, grafiky, fotografií, zvuku, videa a iných obrázkov od iných poskytovateľov údajov ako je spoločnosť Garmin, vrátane takých údajov, ako sú údaje o cene paliva, údaje o počasí, hoteloch a/alebo dopravné informácie (ďalej len „obsahové údaje tretích strán“) pre zobrazenie na vašom mobilnom telefóne alebo inom mobilnom zariadení Garmin, výlučne pre vaše informačné účely a pre vaše okamžité, súkromné, individuálne a nekomerčné využitie, pričom musíte dodržať všetky autorské a vlastnícke upozornenia obsiahnuté v navigačných údajoch a/alebo obsahových údajoch tretích strán, ktoré sa vzťahujú buď na spoločnosť Garmin alebo iného poskytovateľa. Všetky práva, ktoré nie sú vyslovene uvedené v tejto zmluve si vyhradzuje spoločnosť Garmin a odmieta každú a všetky implikované licencie. Bez ohľadu na predchádzajúce obmedzenia nedávate súhlas na: (i) spätné inžinierstvo, dekompiláciu, reverznú kompiláciu, vytváranie kompilácií alebo derivatívnych prác, preklad, adaptáciu alebo rozobratie mobilnej technológie Garmin a žiadnej jej časti, vrátane obsahových údajov tretích strán; (ii) kopírovanie alebo reprodukovanie mobilnej technológie Garmin a žiadnej jej časti, vrátane obsahových údajov tretích strán, a to v akejkoľvek forme; (iii) publikovanie, zobrazovanie, rozširovanie, predaj, požičiavanie, nájom, obchodovanie, distribúcia, verejné zobrazenie alebo predstavenie, kopírovanie značky, snímky alebo povolenie prepojenia tretím stranám na mobilnú technológiu Garmin alebo jej časť, vrátane obsahových údajov tretích strán; (iv) prevod, sublicenciu, postúpenie, prenos, zábezpeku alebo iné zaťaženie týmto udelených práv a licencií; (v) použitie mobilnej technológie Garmin akýmkoľvek spôsobom, ktorý môže porušovať patentové práva, autorské práva, práva z obchodnej známky, obchodné tajomstvo alebo každé iné duševné vlastníctvo alebo vlastnícke právo spoločnosti Garmin, jeho poskytovateľov údajov tretích strán, alebo ktorúkoľvek tretiu stranu; (vi) priame alebo nepriame použitie, vysielanie alebo distribúciu mobilnej technológie Garmin v spojení s televíziou, rádiom, webom, telefónom alebo telematickými aplikáciami bez písomného súhlasu spoločnosti Garmin; (vii) poskytovanie akejkoľvek časti mobilnej technológie Garmin vládnym agentúram; alebo (viii) vstup do akéhokoľvek zmluvného vzťahu s treťou stranou, ktorá akýmkoľvek spôsobom obmedzuje, zabraňuje alebo prekáža v schopnosti spoločnosti Garmin poskytovať takejto tretej strane mobilnú technológiu Garmin alebo akýkoľvek iný produkt alebo službu príležitostne vytvorenú spoločnosťou Garmin.

Spoplatnenie/poplatky: Za váš prístup k mobilnej technológii Garmin a licencii udelenej k týmto dokumentom ste zodpovední za platbu všetkých poplatkov za prihlásenie k mobilnej technológii Garmin, ktoré sa môžu vzťahovať na vašu konkrétnu mobilnú technológiu Garmin tak, ako sú určené spoločnosťou Garmin a z času na čas podliehajú zmene. Spoločnosť Garmin má právo zrušiť túto zmluvu a udelenie licencie okamžite potom, ako nezaplatíte požadované poplatky za prihlásenie k mobilnej technológii Garmin. Okrem toho ste zodpovední za všetky výdavky a poplatky spojené s výdavkami za údajové plány alebo poplatky za prihlásenie, ktoré môže vyžadovať poskytovateľ vášho mobilného telefónu za prístup k mobilnej technológii Garmin.

Vlastníctvo technológie: Potvrdzujete a súhlasíte, že spoločnosť Garmin vlastní všetky práva, názov a záujmy v, alebo ak je to vhodné, licencie na mobilnú technológiu Garmin, vrátane, ale nielen, všetkých obchodných známok, údajov a obsahu, okrem obsahových údajov tretích strán, ktoré sú vlastníctvom príslušného poskytovateľa údajov. Žiadny odkaz na produkt, služby, procesy, hypertextové odkazy na tretiu stranu, prípadne iné údaje o obchodnom mene, obchodnej známke, výrobcovi, dodávateľovi, alebo inom obsahu nevyhnutne nezakladajú ani neimplikujú schválenie, sponzorstvo alebo odporúčanie spoločnosťou Garmin alebo jej držiteľmi licencie. Informácie o produkte a službe sú výlučne na zodpovednosti každého individuálneho poskytovateľa.

Doba platnosti: Táto zmluva platí do času, (i) ak sa vzťahuje na vašu špecifickú mobilnú technológiu Garmin, kým nebude prerušená lehota vašej viazanosti (vami alebo spoločnosťou Garmin) alebo kým nevyprší, alebo (ii) sa zmluva zruší iným spôsobom podľa podmienok tejto zmluvy („Doba platnosti”). Ak sa váš hostiteľský produkt mobilnej technológie Garmin dodáva s celoživotným predplatením, pojem „celoživotný“ znamená „životnosť“ vášho špecifického hostiteľského produktu. Spoločnosť Garmin môže zrušiť túto zmluvu z akéhokoľvek dôvodu, vrátane, ale nielen v prípade, ak spoločnosť Garmin zistí, že ste porušili ktorúkoľvek podmienku zmluvy. Okrem toho táto zmluva stráca platnosť okamžite potom, ako skončí platnosť zmluvy medzi spoločnosťou Garmin a treťou stranou, od ktorej spoločnosť Garmin na základe licencie preberá obsahové údaje tretích strán ako súčasť mobilnej technológie Garmin. V takomto prípade, keď sa zruší dohoda spoločnosti Garmin s poskytovateľom z tretej strany a už nebudete mať z tohto dôvodu prístup k celej mobilnej technológii spoločnosti Garmin alebo k jej časti, vašim jediným prostriedkom v takomto prípade získanie peňažného odškodnenia za akúkoľvek nevyužitú časť akéhokoľvek prihlasovacieho poplatku, ktoré sa vzťahuje na vašu špecifickú zmluvu o predplatení. Takéto cenové odškodnenia sa nevzťahujú na „celoživotné“ predplatenia pre príslušné hostiteľské produkty s mobilnou technológiou Garmin. Všetky ustanovenia o dôvernosti, náhrade škody, vlastníckych právach a nezverejňovaní pretrvajú aj po zrušení tejto zmluvy. Všetky ostatné práva a záväzky strán, vrátane, ale nielen všetky licencie udelené touto zmluvou, po zrušení zmluvy prestávajú platiť.

Dôvernosť: Neustále počas doby platnosti a potom musíte udržiavať dôvernosť tejto zmluvy a nesmiete rozširovať, priamo alebo nepriamo, ani žiadnym spôsobom pre váš prospech využívať dôverné informácie spoločnosti Garmin a poskytovateľov údajov tretích strán. „Dôverná informácia“ znamená akékoľvek obchodné tajomstvo alebo dôvernú, alebo vlastnícku informáciu, či už v písanej, digitálnej, ústnej alebo inej forme, ktorá je jedinečná, dôverná alebo vlastnícka pre spoločnosť Garmin alebo pre poskytovateľov údajov tretích strán, vrátane, ale nielen o mobilnej technológii Garmin a o všetkých iných materiáloch alebo informáciách vzťahujúcich sa na obchod alebo aktivity spoločnosti Garmin, ktoré nie sú všeobecne známe iným subjektom, ktoré sú angažované v podobnom obchode alebo aktivitách. Spoločnosti Garmin musíte na požiadanie a/alebo po zrušení zmluvy vrátiť všetky dôverné informácie. 

Obmedzené práva: Ak mobilnú technológiu Garmin získava americká vláda alebo sa získava pre americkú vládu, jej agentúry alebo zástupcov, potom sa poskytuje s obmedzenými právami. Používanie, duplikovanie alebo odhalenie americkou vládou podlieha obmedzeniam podľa stanovenia v podparagrafe (c)(1)(ii) práv v klauzule technických údajov a počítačového softvéru v DFARS 252,227-7018, prípadne podparagrafoch (c)(1) a (2) komerčného počítačového softvéru - obmedzené práva v 48 CFR 52,227-19, prípadne v klauzule 18-52.227-86(d) dodatku NASA k FAR (podľa potreby). Dodávateľom/výrobcom je spoločnosť Garmin International, Inc., 1200 East 151st Street, Olathe, KS 66062, USA. Súhlasíte so zákazom exportu alebo reexportu mobilnej technológie Garmin alebo jej hostiteľského produktu do ktorejkoľvek krajiny, ktoré by porušilo vývozné zákony Spojených štátov amerických.

Náhrada škody: Súhlasíte s náhradou škody, ochranou a udržaním spoločnosti Garmin a jej licenčných partnerov a dodávateľov (vrátane, ale nielen jej príslušných zmocnencov, dcérskych spoločností, pridružených spoločností a ich príslušných úradníkov, riaditeľov, zamestnancov a akcionárov, agentov a zástupcov) bez zodpovednosti voči strate, zraneniu, pohľadávke, akcii, nákladom, výdavkom alebo nárokom akéhokoľvek druhu, vrátane, ale nielen poplatkov za advokáta, ktoré vyplynú v spojení s vašim používaním alebo prihlásením sa k mobilnej technológii Garmin.

OBMEDZENÁ ZÁRUKA: MOBILNÁ TECHNOLÓGIA GARMIN JE VÁM POSKYTOVANÁ V STAVE „AKO JE“ A „AKO JE DOSTUPNÁ“. SPOLOČNOSŤ GARMIN A JEJ DODÁVATELIA, VRÁTANE POSKYTOVATEĽOV ÚDAJOV TRETÍCH STRÁN, SA ZRIEKAJÚ VŠETKÝCH ZÁRUK, ČI UŽ VYSLOVENÝCH, IMPLIKOVANÝCH, ZÁKONNÝCH ALEBO VYPLÝVAJÚCICH Z OBCHODNÉHO VYUŽÍVANIA ALEBO PRIEBEHU RIADENIA, VRÁTANE, ALE NIELEN IMPLIKOVANÝCH ZÁRUK OBCHODOVATEĽNOSTI ALEBO VHODNOSTI NA URČITÉ ÚČELY A INÉ VYSLOVENÉ, PRÍPADNE INÉ ZÁRUKY PRESNOSTI, KOMPLETNOSTI, „AKTUÁLNOSTI“ INFORMÁCIÍ, NÁZVU, NEPORUŠENIA, ALEBO VŠETKY OSTATNÉ TYPY ZÁRUK VZŤAHUJÚCICH SA NA MOBILNÚ TECHNOLÓGIU GARMIN ALEBO JEJ VÝKON.

OBMEDZENIE ZODPOVEDNOSTI: PREBERÁTE VŠETKÚ ZODPOVEDNOSŤ A RIZIKO, KTORÉ VYPLÝVAJÚ Z POUŽÍVANIA MOBILNEJ TECHNOLÓGIE GARMIN A SPOLOČNOSŤ GARMIN SA ZRIEKA ZODPOVEDNOSTI ZA AKÉKOĽVEK STRATY, ZRANENIA, ALEBO POŠKODENIA VYPLÝVAJÚCE Z POUŽÍVANIA MOBILNEJ TECHNOLÓGIE GARMIN. JE VAŠOU ZODPOVEDNOSŤOU POUŽÍVAŤ MOBILNÚ TECHNOLÓGIU GARMIN OPATRNE A SPOLU S VIZUÁLNOU KONTROLOU ULÍC, CIEST, DOPRAVNÝCH ZNAČIEK, SMEROV, POVETERNOSTNÝCH PODMIENOK A STAVU DOPRAVY. SPOLOČNOSŤ GARMIN ALEBO JEJ DODÁVATELIA, VRÁTANE POSKYTOVATEĽOV ÚDAJOV TRETÍCH STRÁN, NEMÔŽU BYŤ V ŽIADNOM PRÍPADE ZODPOVEDNÍ ZA ŽIADNU KOMPENZAČNÚ, NEPRIAMU, NÁHODNÚ, ŠPECIÁLNU ALEBO KONZEKVENČNÚ ŠKODU (A TO VRÁTANE, NEOBMEDZUJÚCE SA LEN NA NEPRIAME, PRIAME, ŠPECIÁLNE, REPRESÍVNE ALEBO EXEMPLÁRNE ŠKODY ZO STRATY OBCHODU, UŠLÉHO ZISKU, PRERUŠENIA OBCHODU, PRÍPADNE STRATY OBCHODNÝCH INFORMÁCIÍ) VYPLÝVAJÚCU Z POUŽÍVANIA MOBILNEJ TECHNOLÓGIE GARMIN, AJ V PRÍPADOCH, KEĎ BOLA SPOLOČNOSŤ GARMIN NA MOŽNOSŤ TAKÝCHTO ŠKÔD UPOZORNENÁ. PODĽA VYŠSIE UVEDENÉHO, ZODPOVEDNOSŤ SPOLOČNOSTI GARMIN A JEJ DODÁVATEĽOV S OHĽADOM NA JEJ ZÁVÄZKY Z TEJTO ZMLUVY ALEBO INÁ, S OHĽADOM NA MOBILNÚ TECHNOLÓGIU GARMIN, NESMIE PREKROČIŤ 1,00 $. NIEKTORÉ ŠTÁTY A KRAJINY NEPOVOĽUJÚ VÝNIMKY Z NÁHODNE SPÔSOBENÝCH ALEBO KONZEKVENČNÝCH ŠKÔD, TAKŽE VYŠŠIE UVEDENÉ USTANOVENIA SA NA VÁS NEMUSIA VZŤAHOVAŤ.

Rôzne: Táto zmluva zakladá celkové porozumenie a dohodu medzi stranami (okrem všetkých samostatných licenčných zmlúv pre koncového užívateľa, ktoré vyžadujú poskytovatelia údajov tretej strany pre spoločnosť Garmin, ktoré je potrebné si prečítať spolu s touto zmluvou) a nahrádza všetky predchádzajúce a dočasné dohody a zmluvy, či už písomné alebo ústne, a to s ohľadom na skutkovú podstatu. Žiadne omeškanie alebo nekonanie spoločnosti Garmin pri vynútení práv alebo poskytnutí nie je možné považovať za zrieknutie sa týchto práv alebo poskytnutí. Žiadne samostatné zrieknutie sa nevytvára pokračujúce alebo konzekventné zrieknutie sa. Žiadne zrieknutie, modifikácia alebo oprava akýchkoľvek ustanovení tohto dokumentu nebude efektívne voči spoločnosti Garmin, pokiaľ to nie je podpísané spoločnosťou Garmin. Vaše práva alebo záväzky z tohto dokumentu nemôžete previesť (vrátane zmeny riadenia) bez predchádzajúceho písomného súhlasu spoločnosti Garmin. Podľa predchádzajúcich ustanovení je táto zmluva záväzná a má účinok voči nástupcom a povoleným prevodom tretím stranám. Táto zmluva sa riadi zákonmi a rešpektuje všetky zákony štátu Kansas, bez ohľadu na princípy konfliktu práv a bez aplikovania zákona o nemennej počítačovej informačnej transakcii (Uniform Computer Information Transaction Act). Zmluvné strany súhlasia, že výlučná jurisdikcia a príslušnosť v prípade sporu zmluvných strán spadá pod štátne alebo federálne súdy štátu Kansas a každá zo zmluvných strán sa zrieka práva na porotné konanie. Ak sa akékoľvek ustanovenie tejto zmluvy alebo jeho aplikácia voči ktorejkoľvek zmluvnej strane bude považovať za neplatné, nezákonné alebo nevynútiteľné, musí byť takéto ustanovenie v rozsahu povolenom zákonom (nie inak) vylúčené z tejto zmluvy a nebude mať vplyv na ostatné ustanovenia, pričom strany súhlasia s nahradením takéhoto ustanovenia podobným platným ustanovením, ktoré sa najviac podobá svojim obsahom a ekonomickým účinkom na vylúčené ustanovenie. Strany tejto zmluvy sú nezávislé zmluvné strany. Spoločnosť Garmin nemôže byť zodpovedná za nevykonanie niektorej zo záväzkov, ktoré jej vyplývajú z tejto zmluvy, počas obdobia, v ktorom je takýto výkon nemožný z dôvodu okolností tzv. vyššej moci. Všetky stanoviská podľa tejto zmluvy musia mať písomnú formu a musia byť doručené certifikovanou poštou, doporučene alebo predplateným kuriérom, alebo prostredníctvom faxu s telefonickým potvrdením doručenia, na adresu každej zo zmluvných strán.

======================


Licenčná zmluva NAVTEQ pre koncového užívateľa

Softvér vo vašom produkte značky Garmin (ďalej len „Softvér“) je vo vlastníctve spoločnosti Garmin Ltd. alebo jej dcérskych spoločností (ďalej len „Garmin“). Mapové údaje tretích strán zabudované alebo pribalené s vašim produktom značky Garmin (ďalej len „Údaje“) sú vlastníctvom spoločnosti NAVTEQ North America LLC a spoločnosť Garmin ich využíva na základe licencie. Softvér aj údaje sú chránené autorskými právami a medzinárodnými dohodami o autorských právach. Softvér a údaje sa poskytujú na základe licencie, nepredávajú sa. Softvér a údaje sú poskytnuté na základe nasledujúcej licencie a podliehajú nasledujúcim zmluvným podmienkam, ktoré odsúhlasí koncový užívateľ (ďalej len „vy“ alebo „váš“) na jednej strane a spoločnosť Garmin a jej poskytovatelia licencií (vrátane poskytovateľov licencií a dodávateľov) a pridružené spoločnosti na strane druhej.
DÔLEŽITÉ: PRED POUŽÍVANÍM TOHTO PRODUKTU SI DÔKLADNE PREČÍTAJTE TÚTO LICENCIU. INŠTALÁCIA, KOPÍROVANIE ALEBO INÉ POUŽITIE ZNAMENÁ VAŠE POTVRDENIE, ŽE STE SI PREČÍTALI LICENCIU A SÚHLASÍTE S JEJ PODMIENKAMI. AK NESÚHLASÍTE, VRÁŤTE KOMPLETNÝ PRODUKT DO 10 DNÍ OD NÁKUPU (AK STE SI PRODUKT ZAKÚPILI NOVÝ) KVÔLI ÚPLNÉMU VRÁTENIU PEŇAZÍ NA JEDNO Z NASLEDUJÚCICH MIEST: (1) PREDAJCA, OD KTORÉHO STE SI PRODUKT ZAKÚPILI; (2) Garmin INTERNATIONAL, INC. CUSTOMER SERVICE, 1200 EAST 151st STREET, OLATHE, KS 66062, USA; (3) Garmin (EUROPE) LTD., LIBERTY HOUSE, HOUNSDOWN BUSINESS PARK, SOUTHAMPTON, SO40 9RB, UNITED KINGDOM; ALEBO (4) Garmin CORPORATION CUSTOMER SERVICE, No. 68, JANGSHU 2nd ROAD, SHIJR, TAIPEI COUNTY, TAIWAN.
Licenčné podmienky

Spoločnosť Garmin (ďalej len „my“ alebo „nás“) vám poskytuje pamäťové médium obsahujúce počítačový softvér (ďalej len „Softvér“) a nahraté alebo pribalené digitálne mapové údaje, vrátane celej „online“ alebo elektronickej dokumentácie a tlačených materiálov (spolu nazývané ako „Produkt“ na účely licenčnej zmluvy) a udeľuje vám obmedzenú, neexkluzívnu licenciu na využívanie produktu v súlade s podmienkami tejto zmluvy. Súhlasíte, že budete používať tieto údaje spolu s produktom značky Garmin výlučne pre osobné účely, alebo na účely interných operácií vášho obchodu a nie na poskytovanie služieb, dočasné zdieľanie, opätovný predaj alebo iné podobné účely. 

Obdobne, ale pri zohľadnení obmedzení v ďalších odsekoch, môžete kopírovať tieto údaje len v prípade potreby na vaše osobné použitie pre (i) ich sledovanie a (ii) ukladanie, pričom neodstránite žiadne oznámenia o autorských právach a žiadnym spôsobom nezmeníte softvér alebo údaje. Súhlasíte, že nebudete žiadnym iným spôsobom reprodukovať, kopírovať, modifikovať, dekompilovať, rozoberať, vykonávať spätné inžinierstvo ani vytvárať derivatívne práce akejkoľvek časti produktu a v žiadnej forme ich nebudete prenášať ani distribuovať, na žiadny účel, okrem rozsahu povoleného zákonmi.

Obmedzenia. Okrem prípadov špecifického udelenia licencie spoločnosťou Garmin a bez obmedzenia podľa predchádzajúceho odseku, nemôžete využívať tieto údaje s inými produktmi, systémami alebo nainštalovanými aplikáciami, alebo inak pripojenými k vozidlám, alebo komunikujúcimi s vozidlami, ktoré sú schopné odosielať, spravovať vozový park alebo s podobnými aplikáciami, kde sa údaje využívajú centrálnym riadiacim centrom pre vysielanie vozového parku vozidiel. Okrem toho nie je povolené požičiavať alebo prenajímať údaje alebo produkty značky Garmin, ktoré obsahujú údaje, iným osobám alebo tretej strane. Len tie požičovne automobilov, ktoré majú špeciálnu autorizáciu od spoločnosti Garmin v písomnej forme, že môžu požičiavať svojim zákazníkom produkty značky Garmin, ktoré obsahujú údaje, majú povolenie takéto produkty požičiavať.

Žiadna záruka. Tento produkt (vrátane údajov) je vám poskytnutý vo forme „ako je,“ a súhlasíte s jeho použitím na vlastné riziko. Spoločnosť Garmin a jej poskytovatelia licencií (a ich poskytovatelia licencií a dodávatelia) neposkytujú žiadne záruky, náhrady alebo ručenia akéhokoľvek druhu, vyslovené alebo implikované, vyplývajúce zo zákona alebo inak, vrátane, ale nielen, obsahu, kvality, presnosti, kompletnosti, efektivity, spoľahlivosti, predajnosti, vhodnosti na určité účely, použiteľnosti, použitia a výsledkov získaných z produktu, alebo, že údaje alebo server nebudú prerušené a nebudú obsahovať chyby.
Zrieknutie sa záruky. Spoločnosť Garmin A JEJ POSKYTOVATELIA LICENCIÍ (VRÁTANE ICH POSKYTOVATEĽOV LICENCIÍ A DODÁVATEĽOV) SA ZRIEKAJÚ AKÝCHKOĽVEK ZÁRUK, VYSLOVENÝCH ALEBO IMPLIKOVANÝCH, ZA KVALITU, VÝKON, PREDAJNOSŤ, VHODNOSŤ NA URČITÝ ÚČEL ALEBO ZHODU. ŽIADNE ÚSTNE ALEBO PÍSOMNÉ VYJADRENIE POSKYTNUTÉ spoločnosťou Garmin ALEBO JEJ DODÁVATEĽMI LICENCIÍ NEVYTVÁRA ZÁRUKU A NEMÔŽETE SA SPOLIEHAŤ NA TAKÉTO VYJADRENIE ALEBO INFORMÁCIU. TOTO ZRIEKNUTIE SA ZÁRUK JE ZÁKLADNOU PODMIENKOU TEJTO ZMLUVY. Niektoré štáty, teritóriá a krajiny nepovoľujú vylúčenie záruk, takže vyššie uvedené ustanovenia sa nemusia vzťahovať na vás.

Zrieknutie sa zodpovednosti. Spoločnosť Garmin A JEJ POSKYTOVATELIA LICENCIÍ (VRÁTANE ICH POSKYTOVATEĽOV LICENCIÍ A DODÁVATEĽOV) SA ZRIEKAJÚ ZODPOVEDNOSTI: S OHĽADOM NA AKÝKOĽVEK NÁROK, POŽIADAVKU ALEBO AKCIU, BEZ OHĽADU NA CHARAKTER PRÍČINY NÁROKU, POŽIADAVKY ALEBO AKCIE ZDÔVODŇUJÚCEJ AKÚKOĽVEK STRATU, ZRANENIE ALEBO POŠKODENIA, PRIAME ALEBO NEPRIAME, KTORÉ MÔŽU VZNIKNÚŤ Z POUŽÍVANIA ALEBO VLASTNÍCTVA INFORMÁCIÍ; ALEBO ZA AKÝKOĽVEK UŠLÝ ZISK, ODMENU, ZMLUVY ALEBO KAPITÁL, ALEBO INÉ PRIAME, NEPRIAME, NÁHODNÉ, ŠPECIÁLNE ALEBO KONZEKVENTNÉ STRATY VYPLÝVAJÚCE Z POUŽÍVANIA ALEBO NESCHOPNOSTI POUŽÍVANIA TEJTO INFORMÁCIE, ZA VŠETKY CHYBY V ÚDAJOCH ALEBO INFORMÁCIÁCH, ALEBO PORUŠENIA TÝCHTO ZMLUVNÝCH PODMIENOK, ČI UŽ NA ZÁKLADE ZMLUVNÉHO KONANIA ALEBO ÚMYSLU, AJ V PRÍPADE, že spoločnosť Garmin ALEBO JEJ POSKYTOVATELIA LICENCIÍ BOLI O MOŽNOSTI TAKÝCHTO ŠKÔD OBOZNÁMENÍ. ZODPOVEDNOSŤ SPOLOČNOSTI Garmin A JEJ DODÁVATEĽOV S OHĽADOM NA ICH ZÁVÄZKY Z TEJTO ZMLUVY ALEBO INÝCH, A TO S OHĽADOM NA PRODUKT ZNAČKY Garmin ALEBO ÚDAJE, NESMIE PREKROČIŤ 1,00 $. Niektoré štáty, teritóriá a krajiny nepovoľujú vylúčenie zodpovednosti alebo obmedzenia náhrady škôd, takže vyššie uvedené ustanovenia sa nemusia vzťahovať na vás.

Zrieknutie sa prevodu Žiadny odkaz na produkty, služby, procesy, hypertextové odkazy na tretiu stranu, alebo iné údaje o obchodnom mene, obchodnej známke, výrobcovi, dodávateľovi, alebo inom obsahu nevyhnutne nezakladajú ani neimplikujú prevod, sponzorstvo alebo odporúčanie spoločnosťou Garmin alebo jej poskytovateľmi licencie. Informácie o produkte a službe sú výlučne na zodpovednosti každého individuálneho poskytovateľa. Názov a logo spoločnosti NAVTEQ, obchodné známky a logá NAVTEQ a NAVTEQ ON BOARD a iné obchodné známky a obchodné názvy, ktoré vlastní spoločnosť NAVTEQ North America LLC sa nesmú používať komerčným spôsobom bez predchádzajúceho písomného povolenia spoločnosti NAVTEQ.

Kontrola exportu. Súhlasíte, že nebudete vykonávať export žiadnej časti údajov, ktoré vám boli poskytnuté, ani žiadneho priameho produktu, okrem prípadov konania v zhode a prípadov vlastníctva všetkých potrebných licencií a schválení a dodržiavania platných exportných zákonov, pravidiel a nariadení. 

Náhrada škody. Súhlasíte s náhradou škody, ochranou a udržaním spoločnosti Garmin a jej licenčných partnerov a dodávateľov (vrátane, ale nielen jej príslušných zmocnencov, dcérskych spoločností, pridružených spoločností a ich príslušných úradníkov, riaditeľov, zamestnancov a akcionárov, agentov a zástupcov) bez zodpovednosti voči strate, zraneniu, pohľadávke, akcii, nákladom, výdavkom alebo nárokom akéhokoľvek druhu, vrátane, ale nielen poplatkov za advokáta, ktoré vyplynú v spojení s vašim používaním alebo vlastníctvom produktu (vrátane údajov).

Úplná zmluva. Tieto zmluvné podmienky zakladajú úplné znenie zmluvy medzi spoločnosťou Garmin (a jej poskytovateľmi licencií, vrátane ich poskytovateľov licencií a dodávateľov) a vami, ktorá sa vzťahuje na daný subjekt a svojou úplnosťou nahrádza všetky predchádzajúce ústne a písomné zmluvy medzi nami s ohľadom na daný subjekt.

Rozhodujúce právo. 

(a) Pre údaje spoločnosti NAVTEQ pre Európsku úniu
Vyššie uvedené zmluvné podmienky sa budú spravovať zákonmi Holandska, bez ohľadu na (i) ich konflikt so zákonnými ustanoveniami, alebo (ii) konvenciou spojených národov pre medzinárodný predaj tovaru, ktorá je vyslovene vylúčená. Súhlasíte, že všetky spory, nároky a žaloby vyplývajúce z údajov, alebo ktoré sú v spojení s údajmi poskytovanými na základe tejto zmluvy, spadajú pod jurisdikciu Holandska.

(b) Pre údaje spoločnosti NAVTEQ pre severnú Ameriku a iné údaje spoločnosti NAVTEQ, ako sú údaje pre Európsku úniu
Vyššie uvedené zmluvné podmienky sa budú spravovať zákonmi štátu Illinois, bez ohľadu na (i) ich konflikt so zákonnými ustanoveniami, alebo (ii) konvenciou spojených národov pre medzinárodný predaj tovaru, ktorá je vyslovene vylúčená. Súhlasíte, že všetky spory, nároky a žaloby vyplývajúce z, alebo ktoré sú v spojení s údajmi poskytovanými na základe tejto zmluvy, spadajú pod jurisdikciu štátu Illinois. 

Vládni koncoví užívatelia. Ak je koncovým užívateľom agentúra, oddelenie alebo iný subjekt vlády Spojených štátov amerických, alebo je z časti, alebo vcelku založený vládou Spojených štátov, potom je používanie, duplikovanie, reprodukcia, vydávanie, modifikácia, šírenie alebo prenos produktu a príslušnej dokumentácie subjektom obmedzení podľa ustanovení DFARS 252.227-7014(a)(1) (JÚN 1995) (DOD definícia softvéru komerčného počítača), DFARS 27.7202-1 (DOD pravidlá softvéru komerčného počítača), FAR 52.227-19 (JÚN 1987) (softvérová klauzula komerčného počítača pre civilné agentúry), DFARS 252.227-7015 (NOV 1995) (DOD technické údaje – klauzula o komerčných položkách); FAR 52.227-14 alternatívy I, II a III (JÚN 1987) (technické údaje civilných agentúr a softvérová klauzula nekomerčného počítača); a/alebo FAR 12.211 a FAR 12.212 (akvizície komerčných položiek), podľa určenia. V prípade konfliktu medzi niektorými ustanoveniami FAR a DFARS a touto licenciou, platí ustanovenie, ktoré poskytuje väčšie obmedzenia vládnych práv. Zmluvnou stranou/výrobcom je spoločnosť Garmin International, Inc., 1200 East 151st Street, Olathe, KS 66062, USA a NAVTEQ North America LLC, 425 West Randolph Street, Chicago, Illinois 60606, USA.