Άδεια χρήσης τελικού χρήστη του Garmin Mobile™


ΣΗΜΑΝΤΙΚΟ – ΠΡΙΝ ΑΠΟ ΤΗ ΛΗΨΗ, ΕΓΚΑΤΑΣΤΑΣΗ, ΧΡΗΣΗ Ή ΆΛΛΟΥ ΕΙΔΟΥΣ ΣΥΝΔΡΟΜΗ ΣΕ ΟΠΟΙΟΔΗΠΟΤΕ ΥΛΙΚΟ, ΛΟΓΙΣΜΙΚΟ, ΤΕΧΝΟΛΟΓΙΑ Ή/ΚΑΙ ΠΛΑΝΟ ΔΕΔΟΜΕΝΩΝ GARMIN MOBILE™, ΕΙΤΕ ΜΕΣΩ ΜΕΜΟΝΩΜΕΝΟΥ ΠΡΟΪΟΝΤΟΣ ΥΛΙΚΟΥ GARMIN MOBILE ("ΠΡΟΪΟΝ ΥΠΟΔΟΧΗΣ") ΕΙΤΕ ΜΕΣΩ ΕΦΑΡΜΟΓΗΣ GARMIN MOBILE ΓΙΑ ΚΙΝΗΤΟ ΤΗΛΕΦΩΝΟ Ή ΣΕ ΜΟΡΦΗ ONLINE ΕΚΔΟΣΗΣ (ΣΤΟ ΕΞΗΣ ΑΠΟ ΚΟΙΝΟΥ ΑΠΟΚΑΛΟΥΜΕΝΑ "ΤΕΧΝΟΛΟΓΙΑ GARMIN MOBILE"), ΔΙΑΒΑΣΤΕ ΠΡΟΣΕΚΤΙΚΑ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ (“ΣΥΜΦΩΝΗΤΙΚΟ”). ΜΕ ΤΗΝ ΕΓΓΡΑΦΗ, ΛΗΨΗ, ΕΓΚΑΤΑΣΤΑΣΗ, ΧΡΗΣΗ Ή ΚΑΤΑ ΑΛΛΟ ΤΡΟΠΟ ΠΡΟΣΒΑΣΗ ΣΤΗΝ ΤΕΧΝΟΛΟΓΙΑ GARMIN MOBILE, ΑΝΑΓΝΩΡΙΖΕΤΕ ΟΤΙ ΕΧΕΤΕ ΔΙΑΒΑΣΕΙ ΤΗΝ ΠΑΡΟΥΣΑ ΑΔΕΙΑ, ΤΗΝ ΚΑΤΑΝΟΕΙΤΕ, ΣΥΜΦΩΝΕΙΤΕ ΝΑ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΚΑΙ ΕΙΣΤΕ ΤΟΥΛΑΧΙΣΤΟΝ 18 ΕΤΩΝ. ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΟΥ ΠΑΡΟΝΤΟΣ ΣΥΜΦΩΝΗΤΙΚΟΥ, ΚΛΕΙΣΤΕ ΕΓΚΑΙΡΩΣ ΑΥΤΗ ΤΗ ΣΕΛΙΔΑ ΧΩΡΙΣ ΝΑ ΠΡΑΓΜΑΤΟΠΟΙΗΣΕΤΕ ΛΗΨΗ Ή/ΚΑΙ ΕΓΓΡΑΦΗ ΣΤΟ GARMIN MOBILE Ή, ΕΑΝ Η ΤΕΧΝΟΛΟΓΙΑ GARMIN MOBILE ΠΑΡΕΧΕΤΑΙ ΠΑΚΕΤΟ ΜΕ ΜΕΜΟΝΩΜΕΝΟ ΠΡΟΪΟΝ ΥΠΟΔΟΧΗΣ GARMIN, ΕΠΙΣΤΡΕΨΤΕ ΤΟ ΠΡΟΪΟΝ ΥΠΟΔΟΧΗΣ ΕΝΤΟΣ 10 ΗΜΕΡΩΝ ΑΠΟ ΤΗΝ ΗΜΕΡΟΜΗΝΙΑ ΑΓΟΡΑΣ ΓΙΑ ΠΛΗΡΗ ΕΠΙΣΤΡΟΦΗ ΧΡΗΜΑΤΩΝ: (1) ΣΤΟΝ ΠΩΛΗΤΗ ΑΠΟ ΤΟΝ ΟΠΟΙΟ ΑΓΟΡΑΣΑΤΕ ΤΟ ΠΡΟΪΟΝ ΥΠΟΔΟΧΗΣ (2) ΣΤΗΝ GARMIN INTERNATIONAL, INC. CUSTOMER SERVICE, 1200 E. 151ST STREET, OLATHE, KS 66062, Η.Π.Α. (3) ΣΤΗΝ GARMIN (EUROPE) LTD. CUSTOMER SERVICE, Liberty House, Hounsdown Business Park, Southampton, Hampshire, SO40 9RB, ΗΝΩΜΕΝΟ ΒΑΣΙΛΕΙΟ Ή (4) ΣΤΗΝ GARMIN CORPORATION CUSTOMER SERVICE, NO. 68, JANGSHU 2nd ROAD, SHIJR, TAIPEI COUNTY, ΤΑΪΒΑΝ.

Χορήγηση άδειας χρήσης: Σύμφωνα με τους όρους και τις προϋποθέσεις που ορίζονται στο παρόν, η Garmin International, Inc. ή/και οι συγγενείς εταιρείες της (από κοινού επονομαζόμενες “Garmin”), σας χορηγούν περιορισμένο δικαίωμα και άδεια για την προβολή, χρήση και πρόσβαση στην τεχνολογία Garmin Mobile, τα οποία είναι μη μεταβιβάσιμα, μη αποκλειστικά και χωρίς δυνατότητα χορήγησης με υποάδεια, προκειμένου (i) να ανακτάτε χάρτες, οδηγίες και διαδοχικά δεδομένα πλοήγησης, κείμενο, εικόνες, γραφικά, ήχο και άλλες εικόνες, καθώς και (ii) να λαμβάνετε άλλα δεδομένα περιεχομένου τρίτων κατασκευαστών, κείμενο, εικόνες, γραφικά, φωτογραφίες, ήχο, βίντεο και άλλες εικόνες από παροχείς δεδομένων εκτός της Garmin, συμπεριλαμβανομένων δεδομένων όπως τιμές καυσίμων, μετεωρολογικές προβλέψεις, πληροφορίες ξενοδοχείων ή/και δεδομένα κίνησης (εφεξής αποκαλούμενα "δεδομένα περιεχομένου τρίτων κατασκευαστών") για την προβολή τους στο κινητό σας τηλέφωνο ή σε άλλη συσκευή με δυνατότητα Garmin Mobile, αποκλειστικά για σκοπούς πληροφόρησής σας και για την άμεση, ιδιωτική, ατομική και μη εμπορική χρήση από μέρους σας, υπό τον όρο ότι θα διατηρήσετε όλες τις σημειώσεις πνευματικών δικαιωμάτων και πνευματικής ιδιοκτησίας που περιέχονται στα δεδομένα πλοήγησης ή/και σε δεδομένα περιεχομένου τρίτων κατασκευαστών που αφορούν την Garmin ή οποιονδήποτε τρίτο παροχέα. Η Garmin επιφυλάσσεται όλων των δικαιωμάτων που δεν ορίζονται ρητά στο παρόν και αποποιείται κάθε σιωπηρής άδειας. Χωρίς τον περιορισμό των ανωτέρω, συμφωνείτε να μην προβαίνετε: (i) Σε αποσυμπίληση, ανακατασκευή του πηγαίου κώδικα, αντίστροφη μεταγλώττιση, δημιουργία μεταγλωττίσεων ή παράγωγων έργων, μετάφραση, διασκευή ή ανακατασκευή του αντικειμενικού κώδικα της τεχνολογίας Garmin Mobile ή οποιουδήποτε τμήματος αυτής, συμπεριλαμβανομένων των δεδομένων περιεχομένου τρίτων κατασκευαστών. (ii) Σε αντιγραφή ή αναπαραγωγή της τεχνολογίας Garmin Mobile ή οποιουδήποτε τμήματος αυτής, συμπεριλαμβανομένων των δεδομένων περιεχομένου τρίτων κατασκευαστών, σε οποιαδήποτε μορφή. (iii) Σε δημοσίευση, προβολή, γνωστοποίηση, πώληση, ενοικίαση, εκμίσθωση, αποθήκευση, δανεισμό, διανομή, δημόσια έκθεση ή εκτέλεση, συλλογική προώθηση, πλαισίωση ή χορήγηση άδειας σε τρίτα μέρη να συνδέονται με την τεχνολογία Garmin Mobile ή με οποιοδήποτε τμήμα αυτής, συμπεριλαμβανομένων των δεδομένων περιεχομένου τρίτων κατασκευαστών. (iv) Σε εκχώρηση, χορήγηση υποάδειας, μεταφορά, μεταβίβαση,  ενεχυρίαση ως ασφάλεια ή επιβάρυνση των δικαιωμάτων και των αδειών που χορηγούνται δια του παρόντος με οποιοδήποτε άλλο τρόπο. (v) Σε χρήση της τεχνολογίας Garmin Mobile με οποιοδήποτε τρόπο που ενδέχεται να παραβιάζει οποιαδήποτε ευρεσιτεχνία, πνευματικό δικαίωμα, εμπορικό σήμα, εμπορικό μυστικό ή άλλη πνευματική ιδιοκτησία ή δικαίωμα ιδιοκτησίας της Garmin, τρίτων κατασκευαστών δεδομένων ή οποιουδήποτε άλλου τρίτου μέρους. (vi) Σε άμεση ή έμμεση χρήση, μετάδοση ή διανομή της τεχνολογίας Garmin Mobile σε συνδυασμό με εφαρμογή τηλεόρασης, ραδιοφώνου, διαδικτύου, τηλεφώνου ή τηλεματικής τεχνολογίας χωρίς τη συγκεκριμένη έγγραφη έγκριση της Garmin. (vii) Σε παροχή οποιουδήποτε τμήματος της τεχνολογίας Garmin Mobile σε κυβερνητική υπηρεσία. Ή (viii) σε σύναψη οποιασδήποτε συμφωνίας με οποιοδήποτε τρίτο μέρος που με οποιονδήποτε τρόπο περιορίζει, αποτρέπει ή παρεμποδίζει τη δυνατότητα της Garmin να παρέχει σε αυτά τα τρίτα μέρη την τεχνολογία Garmin Mobile ή κάθε άλλο προϊόν ή υπηρεσία που διατίθεται από την Garmin περιστασιακά.

Χρεώσεις/Τέλη: Ως αντίτιμο για την πρόσβασή σας στην τεχνολογία Garmin Mobile και την άδεια χρήσης που χορηγείται δια του παρόντος, οφείλετε να καταβάλλετε όλα τα ισχύοντα τέλη συνδρομής στην τεχνολογία Garmin Mobile που ενδεχομένως αφορούν τη συγκεκριμένη τεχνολογία Garmin Mobile που διαθέτετε, όπως αυτά ορίζονται από την Garmin και τα οποία ενδέχεται να αλλάζουν κατά διαστήματα. Η Garmin μπορεί να λύσει το παρόν Συμφωνητικό και την άδεια χρήσης σας σε περίπτωση αδυναμίας από μέρους σας να καταβάλλετε τυχόν απαιτούμενα τέλη συνδρομής για την τεχνολογία Garmin Mobile. Επιπροσθέτως, είστε υπεύθυνοι για τυχόν ισχύουσες χρεώσεις και τέλη που σχετίζονται με τέλη πλάνων δεδομένων ή άλλες χρεώσεις ή τέλη συνδρομής οποιουδήποτε είδους και ενδέχεται να απαιτηθούν από την εταιρεία κινητής τηλεφωνίας με την οποία συνεργάζεστε για πρόσβαση στην τεχνολογία Garmin Mobile.

Ιδιοκτησία τεχνολογίας: Αναγνωρίζετε και συμφωνείτε ότι η Garmin έχει στην ιδιοκτησία της όλα τα δικαιώματα, τους τίτλους και τα συμφέροντα ή, εάν υπάρχουν, τις άδειες χρήσης για την τεχνολογία Garmin Mobile, συμπεριλαμβανομένων ενδεικτικά όλων των εμπορικών σημάτων, των δεδομένων και του περιεχομένου, εξαιρουμένης της περίπτωσης που αυτά τα δεδομένα περιεχομένου τρίτων κατασκευαστών ανήκουν στον αντίστοιχο παροχέα δεδομένων τρίτων κατασκευαστών. Οποιαδήποτε αναφορά σε προϊόντα, υπηρεσίες, διαδικασίες, συνδέσμους υπερκειμένου σε τρίτα μέρη ή άλλα δεδομένα κατά εμπορική ονομασία, εμπορικό σήμα, κατασκευαστή, προμηθευτή ή άλλο τρόπο δεν συνιστά ούτε υποδηλώνει απαραίτητα υιοθέτηση, χορηγία ή σύσταση από μέρους της Garmin ή των χορηγών αδειών της. Οι πληροφορίες προϊόντων και υπηρεσιών είναι αποκλειστική ευθύνη κάθε μεμονωμένου προμηθευτή.

Περίοδος ισχύος: Το παρόν Συμφωνητικό ισχύει έως (i) τη διακοπή της περιόδου συνδρομής σας (από μέρους σας ή από μέρους της Garmin) ή τη λήξη της, εφόσον ισχύει για τη συγκεκριμένη τεχνολογία Garmin Mobile που διαθέτετε ή (ii) τη λύση του Συμφωνητικού με άλλο τρόπο σύμφωνα με τους όρους και τις προϋποθέσεις του παρόντος Συμφωνητικού ("Περίοδος ισχύος"). Εάν το προϊόν υποδοχής τεχνολογίας Garmin Mobile παρέχεται με "ισόβια" συνδρομή, ο όρος "ισόβια" ερμηνεύεται ως η διάρκεια ωφέλιμης ζωής του συγκεκριμένου προϊόντος υποδοχής. Η Garmin δικαιούται να λύσει το παρόν Συμφωνητικό για οποιονδήποτε λόγο, συμπεριλαμβανομένης ενδεικτικά της περίπτωσης που η Garmin θα διαπιστώσει ότι έχετε παραβιάσει κάποιον από τους όρους του παρόντος Συμφωνητικού. Επιπροσθέτως, το παρόν Συμφωνητικό λύνεται άμεσα με τη λύση του συμφωνητικού μεταξύ της Garmin και οποιουδήποτε τρίτου μέρους, από το οποίο η Garmin χορηγεί άδειες για δεδομένα περιεχομένου τρίτων κατασκευαστών που χρησιμοποιούνται ως μέρος της τεχνολογίας Garmin Mobile ή στο πλαίσιο αυτής. Στην περίπτωση λύσης του συμφωνητικού μεταξύ της Garmin και ενός παροχέα δεδομένων τρίτων κατασκευαστών και, κατά συνέπεια, αδυναμίας πρόσβασης από μέρους σας στο σύνολο ή σε τμήμα της τεχνολογίας Garmin Mobile, η μόνη αποζημίωση που λαμβάνετε είναι η επιστροφή χρημάτων για τυχόν αχρησιμοποίητο μέρος του τέλους συνδρομής που ισχύει για τη συγκεκριμένη διάρκεια συνδρομής σας. Καμία επιστροφή χρημάτων δεν ισχύει για τις "ισόβιες" συνδρομές που αφορούν προϊόντα υποδοχής τεχνολογίας Garmin Mobile. Όλες οι διατάξεις που αφορούν δικαιώματα διαφύλαξης απορρήτου, αποζημίωσης, ιδιοκτησίας και εχεμύθειας παραμένουν σε ισχύ και μετά τη λύση του παρόντος Συμφωνητικού.  Όλα τα άλλα δικαιώματα και οι υποχρεώσεις των συμβαλλομένων παύουν να ισχύουν με τη λύση του Συμφωνητικού, συμπεριλαμβανομένων ενδεικτικά όλων των αδειών χρήσης που χορηγούνται δια του παρόντος.

Απόρρητο: Ανά πάσα στιγμή κατά τη διάρκεια ισχύος του παρόντος και μετέπειτα, πρέπει να διατηρείτε εμπιστευτικές και να μην γνωστοποιείτε, άμεσα ή έμμεσα, καθώς και να μην χρησιμοποιείτε προς όφελός σας ή προς όφελος οποιουδήποτε άλλου φυσικού ή νομικού προσώπου, οποιεσδήποτε εμπιστευτικές πληροφορίες της Garmin ή κάθε παροχέα δεδομένων τρίτων κατασκευαστών.  Ο όρος "Εμπιστευτικές πληροφορίες" αναφέρεται σε κάθε εμπορικό μυστικό ή εμπιστευτική ή αποκλειστική πληροφορία, γραπτή, ψηφιακή, προφορική ή σε οποιαδήποτε άλλη μορφή, που είναι μοναδική, εμπιστευτική ή ανήκει αποκλειστικά στη Garmin ή στους παροχείς δεδομένων τρίτων κατασκευαστών, συμπεριλαμβανομένων ενδεικτικά της τεχνολογίας Garmin Mobile και κάθε άλλου υλικού ή πληροφορίας που σχετίζεται με την επιχείρηση ή τις δραστηριότητες της Garmin και δεν είναι γενικά γνωστό σε τρίτους που συμμετέχουν σε παρόμοιες επιχειρήσεις ή δραστηριότητες.   Εφόσον σας ζητηθεί ή/και με τη λύση του παρόντος Συμφωνητικού, πρέπει να επιστρέψετε στην Garmin οποιαδήποτε εμπιστευτική πληροφορία της. 

Περιορισμένα δικαιώματα: Εάν η τεχνολογία Garmin Mobile αποκτηθεί από ή για λογαριασμό της κυβέρνησης των Η.Π.Α., των υπηρεσιών ή των οργάνων της, τότε παρέχεται με περιορισμένα δικαιώματα. Η?χρήση, αντιγραφή ή αποκάλυψη από την κυβέρνηση των Η.Π.Α. υπάγεται στους περιορισμούς που αναφέρονται στην υποπαράγραφο (c)(1)(ii) της ρήτρας περί δικαιωμάτων σε τεχνικά δεδομένα και λογισμικό υπολογιστών των κανονισμών περί προμηθειών και αγορών στον τομέα της άμυνας (DFARS) 252.227-7018 ή στις υποπαραγράφους (c)(1) και (2) των κανονισμών περί περιορισμένων δικαιωμάτων στο εμπορικό λογισμικό υπολογιστή στο άρθρο 48 του κώδικα ομοσπονδιακών κανονισμών (CFR) 52.227-19 ή στη ρήτρα 18-52.227-86(d) του παραρτήματος της NASA στον κανονισμό περί αγορών από την ομοσπονδιακή κυβέρνηση (FAR), όπως ισχύουν. Ο?εργολάβος/κατασκευαστής είναι η Garmin International, Inc., 1200 East 151st Street, Olathe, KS 66062, Η.Π.Α. Συμφωνείτε να μην εξάγετε ή επανεξάγετε την τεχνολογία Garmin Mobile ή το προϊόν υποδοχής της σε οποιαδήποτε χώρα κατά παραβίαση της νομοθεσίας ελέγχου εξαγωγών των Ηνωμένων Πολιτειών της Αμερικής.

Αποζημίωση: Συμφωνείτε ότι θα αποζημιώσετε, θα υπερασπιστείτε και θα προστατεύσετε την Garmin, τους χορηγούς αδειών και τους προμηθευτές της (συμπεριλαμβανομένων ενδεικτικά των αντίστοιχων εκδοχέων, θυγατρικών εταιρειών, συγγενών εταιρειών και των αντίστοιχων στελεχών, διευθυντών, υπαλλήλων και μετόχων, εκπροσώπων και αντιπροσώπων τους) από κάθε ευθύνη, απώλεια, τραυματισμό, απαίτηση, ενέργεια, κόστος, έξοδο ή αξίωση οποιουδήποτε είδους ή χαρακτήρα, συμπεριλαμβανομένων ενδεικτικά των δικηγορικών αμοιβών που προκύπτουν από ή συσχετίζονται με την από μέρους σας χρήση ή συνδρομή στην τεχνολογία Garmin Mobile.

ΠΕΡΙΟΡΙΣΜΕΝΗ ΕΓΓΥΗΣΗ: Η ΤΕΧΝΟΛΟΓΙΑ GARMIN MOBILE ΠΑΡΕΧΕΤΑΙ "ΩΣ ΕΧΕΙ" ΚΑΙ "ΩΣ ΔΙΑΤΙΘΕΤΑΙ". Η GARMIN ΚΑΙ ΟΙ ΠΡΟΜΗΘΕΥΤΕΣ ΤΗΣ, ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΠΑΡΟΧΕΩΝ ΔΕΔΟΜΕΝΩΝ ΤΡΙΤΩΝ ΚΑΤΑΣΚΕΥΑΣΤΩΝ, ΑΠΟΠΟΙΟΥΝΤΑΙ ΡΗΤΑ ΟΛΩΝ ΤΩΝ ΕΓΓΥΗΣΕΩΝ, ΡΗΤΩΝ, ΣΙΩΠΗΡΩΝ, ΘΕΣΜΙΚΩΝ Ή ΠΡΟΕΡΧΟΜΕΝΩΝ ΑΠΟ ΕΜΠΟΡΙΚΗ ΧΡΗΣΗ Ή ΣΥΜΠΕΡΙΦΟΡΑ, ΣΥΜΠΕΡΙΛΑΜΒΑΝΟΜΕΝΗΣ ΕΝΔΕΙΚΤΙΚΑ ΚΑΘΕ ΣΙΩΠΗΡΗΣ ΕΓΓΥΗΣΗΣ ΕΜΠΟΡΕΥΣΙΜΟΤΗΤΑΣ Ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΚΑΘΕ ΑΛΛΗΣ ΡΗΤΗΣ Ή ΣΙΩΠΗΡΗΣ ΕΓΓΥΗΣΗΣ ΑΚΡΙΒΕΙΑΣ, ΠΛΗΡΟΤΗΤΑΣ, ΠΛΗΡΟΦΟΡΗΣΗΣ ΣΕ "ΠΡΑΓΜΑΤΙΚΟ ΧΡΟΝΟ", ΤΙΤΛΟΥ, ΜΗ ΠΑΡΑΒΙΑΣΗΣ ΔΙΚΑΙΩΜΑΤΩΝ Ή ΚΑΘΕ ΑΛΛΟΥ ΤΥΠΟΥ ΕΓΓΥΗΣΗ ΠΟΥ ΣΧΕΤΙΖΕΤΑΙ ΜΕ ΤΗΝ ΤΕΧΝΟΛΟΓΙΑ GARMIN MOBILE Ή ΤΗΝ ΑΠΟΔΟΣΗ ΤΗΣ ΣΥΜΦΩΝΑ ΜΕ ΤΟ ΠΑΡΟΝ.

ΠΕΡΙΟΡΙΣΜΟΣ ΕΥΘΥΝΗΣ: ΑΝΑΛΑΜΒΑΝΕΤΕ ΚΑΘΕ ΕΥΘΥΝΗ ΚΑΙ ΚΙΝΔΥΝΟ ΓΙΑ ΤΗ ΧΡΗΣΗ ΤΗΣ ΤΕΧΝΟΛΟΓΙΑΣ GARMIN MOBILE ΚΑΙ Η GARMIN ΑΠΟΠΟΙΕΙΤΑΙ ΚΑΘΕ ΕΥΘΥΝΗΣ ΓΙΑ ΤΥΧΟΝ ΑΠΩΛΕΙΑ, ΤΡΑΥΜΑΤΙΣΜΟ Ή ΖΗΜΙΑ ΠΟΥ ΟΦΕΙΛΕΤΑΙ ΣΤΗ ΧΡΗΣΗ ΤΗΣ ΤΕΧΝΟΛΟΓΙΑΣ GARMIN MOBILE. Η ΕΥΘΥΝΗ ΓΙΑ ΤΗ ΣΥΝΕΤΗ ΧΡΗΣΗ ΤΗΣ ΤΕΧΝΟΛΟΓΙΑΣ GARMIN MOBILE ΚΑΙ ΤΗΝ ΟΠΤΙΚΗ ΕΠΙΒΕΒΑΙΩΣΗ ΟΔΩΝ, ΔΡΟΜΩΝ, ΣΗΜΑΤΩΝ ΚΥΚΛΟΦΟΡΙΑΣ, ΟΔΗΓΙΩΝ, ΚΑΘΩΣ ΚΑΙ ΚΑΙΡΙΚΩΝ ΚΑΙ ΚΥΚΛΟΦΟΡΙΑΚΩΝ ΣΥΝΘΗΚΩΝ ΑΝΗΚΕΙ ΣΕ ΕΣΑΣ. Η GARMIN Ή ΟΙ ΠΡΟΜΗΘΕΥΤΕΣ ΤΗΣ, ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΠΑΡΟΧΕΩΝ ΔΕΔΟΜΕΝΩΝ ΤΡΙΤΩΝ ΚΑΤΑΣΚΕΥΑΣΤΩΝ, ΔΕΝ ΕΙΝΑΙ ΣΕ ΚΑΜΙΑ ΠΕΡΙΠΤΩΣΗ ΥΠΕΥΘΥΝΗ ΑΠΕΝΑΝΤΙ ΣΕ ΕΣΑΣ Ή ΚΑΘΕ ΑΛΛΟ ΤΡΙΤΟ ΜΕΡΟΣ ΓΙΑ ΟΠΟΙΕΣΔΗΠΟΤΕ ΑΝΤΙΣΤΑΘΜΙΣΤΙΚΕΣ, ΕΜΜΕΣΕΣ, ΑΠΟΘΕΤΙΚΕΣ, ΕΙΔΙΚΕΣ Ή ΘΕΤΙΚΕΣ ΖΗΜΙΕΣ (ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΕΜΜΕΣΩΝ, ΑΜΕΣΩΝ, ΕΙΔΙΚΩΝ, ΗΘΙΚΩΝ Ή ΥΠΟΔΕΙΓΜΑΤΙΚΩΝ ΑΠΟΖΗΜΙΩΣΕΩΝ ΓΙΑ ΕΠΙΧΕΙΡΗΣΙΑΚΗ ΑΠΩΛΕΙΑ, ΔΙΑΦΥΓΟΝΤΑ ΚΕΡΔΗ, ΕΠΙΧΕΙΡΗΣΙΑΚΗ ΔΙΑΚΟΠΗ Ή ΑΠΩΛΕΙΑ ΕΠΙΧΕΙΡΗΣΙΑΚΩΝ ΠΛΗΡΟΦΟΡΙΩΝ) ΠΟΥ ΠΡΟΚΥΠΤΟΥΝ ΑΠΟ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ ΤΗΣ ΤΕΧΝΟΛΟΓΙΑΣ GARMIN MOBILE, ΑΚΟΜΗ ΚΑΙ ΕΑΝ Η GARMIN ΕΧΕΙ ΠΡΟΕΙΔΟΠΟΙΗΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ. ΒΑΣΕΙ ΤΩΝ ΑΝΩΤΕΡΩ, Η ΣΥΝΟΛΙΚΗ ΚΟΙΝΗ ΕΥΘΥΝΗ ΤΗΣ GARMIN ΚΑΙ ΤΩΝ ΠΡΟΜΗΘΕΥΤΩΝ ΤΗΣ ΑΝΑΦΟΡΙΚΑ ΜΕ ΤΙΣ ΥΠΟΧΡΕΩΣΕΙΣ ΤΗΣ, ΟΠΩΣ ΑΥΤΕΣ ΠΡΟΒΛΕΠΟΝΤΑΙ ΑΠΟ ΤΟ ΠΑΡΟΝ ΣΥΜΦΩΝΗΤΙΚΟ Ή ΜΕ ΑΛΛΟ ΤΡΟΠΟ, ΟΣΟΝ ΑΦΟΡΑ ΤΗΝ ΤΕΧΝΟΛΟΓΙΑ GARMIN MOBILE ΔΕΝ ΘΑ ΞΕΠΕΡΝΑ ΤΟ $1,00. ΟΡΙΣΜΕΝΕΣ ΠΟΛΙΤΕΙΕΣ ΚΑΙ ΧΩΡΕΣ ΔΕΝ ΕΠΙΤΡΕΠΟΥΝ ΤΗΝ ΕΞΑΙΡΕΣΗ ΤΩΝ ΘΕΤΙΚΩΝ Ή ΑΠΟΘΕΤΙΚΩΝ ΖΗΜΙΩΝ ΚΑΙ ΚΑΤΑ ΣΥΝΕΠΕΙΑ ΟΙ ΠΑΡΑΠΑΝΩ ΠΕΡΙΟΡΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΥΟΥΝ ΓΙΑ ΕΣΑΣ.

Διάφορα: Το παρόν Συμφωνητικό συνιστά την πλήρη κατανόηση και συμφωνία μεταξύ των συμβαλλομένων μερών (με την εξαίρεση τυχόν ξεχωριστών αδειών χρήσης τελικού χρήστη που απαιτούνται από τους παροχείς δεδομένων τρίτων κατασκευαστών της Garmin, η ανάγνωση των οποίων θα πραγματοποιείται σε συνδυασμό με το παρόν Συμφωνητικό) και υπερισχύει όλων των προηγουμένων και τρεχουσών κατανοήσεων και συμφωνιών, γραπτών ή προφορικών, αναφορικά με το αντικείμενο. Καμία καθυστέρηση ή αδυναμία της Garmin να ασκήσει ή να επιβάλλει ανά πάσα στιγμή οποιοδήποτε δικαίωμα ή διάταξη του παρόντος δεν θα θεωρηθεί παραίτηση από αυτό το δικαίωμα ή τη διάταξη. Καμία μεμονωμένη παραίτηση δεν συνιστά συνεχή ή παρεπόμενη παραίτηση. Καμία παραίτηση, τροποποίηση ή διόρθωση οποιασδήποτε διάταξης του παρόντος δεν θα ισχύει κατά της Garmin, εάν δεν περιέχεται σε έγγραφο που φέρει την υπογραφή της Garmin. Δεν έχετε δικαίωμα εκχώρησης των δικαιωμάτων ή των υποχρεώσεών σας, όπως αυτά προβλέπονται από το παρόν συμφωνητικό (συμπεριλαμβανομένης της περίπτωσης αλλαγής ελέγχου), χωρίς την προηγούμενη έγγραφη συγκατάθεση της Garmin. Βάσει των ανωτέρω, το παρόν Συμφωνητικό δεσμεύει και ισχύει για τους διαδόχους και των επιτρεπόμενων εκδοχέων των συμβαλλομένων μερών. Το παρόν Συμφωνητικό διέπεται και ερμηνεύεται από κάθε άποψη από τους νόμους της Πολιτείας του Κάνσας, χωρίς να λαμβάνονται υπόψη οι αρχές αντίφασης των νόμων και χωρίς να εφαρμόζεται η Ενοποιημένη Πράξη Ηλεκτρονικής Συναλλαγής Πληροφοριών. Τα συμβαλλόμενα μέρη συμφωνούν ότι η αποκλειστική δικαιοδοσία και κατά τόπον αρμοδιότητα για οποιαδήποτε διαμάχη μεταξύ των συμβαλλομένων μερών θα εντάσσεται στα πολιτειακά ή ομοσπονδιακά δικαστήρια της Πολιτείας του Κάνσας και δια του παρόντος κάθε συμβαλλόμενος παραιτείται κάθε δικαιώματος για δίκη ενώπιον ορκωτού δικαστηρίου. Σε περίπτωση που οποιαδήποτε διάταξη του παρόντος Συμφωνητικού ή η εφαρμογή αυτής σε οποιοδήποτε μέρος ή συνθήκη κριθεί άκυρη, παράνομη ή μη εφαρμόσιμη από οποιαδήποτε άποψη, η διάταξη αυτή, στο βαθμό που επιτρέπεται από το νόμο (όχι διαφορετικά), θα αφαιρείται από το παρόν Συμφωνητικό και δεν θα επηρεάζει το υπόλοιπο ενώ οι συμβαλλόμενοι συμφωνούν ότι θα αντικαθιστούν κάθε τέτοια διάταξη με έγκυρη διάταξη που θα προσεγγίζει όσο το δυνατόν περισσότερο το σκοπό και την οικονομική επίπτωση της διάταξης που έχει αφαιρεθεί. Οι συμβαλλόμενοι στο παρόν Συμφωνητικό είναι ανεξάρτητοι εργολάβοι.  Η Garmin δεν φέρει ευθύνη απέναντί σας για αδυναμία εκπλήρωσης οποιασδήποτε από τις υποχρεώσεις της, όπως αυτές προβλέπονται από το παρόν Συμφωνητικό, κατά τη διάρκεια περιόδου όπου η εκπλήρωση αυτή καθυστερεί λόγω συνθηκών ανωτέρας βίας. Όλες οι ειδοποιήσεις που προβλέπονται από το παρόν Συμφωνητικό πρέπει να είναι έγγραφες και να αποστέλλονται με συστημένη αλληλογραφία, με αίτηση απόδειξης παραλαβής ή με προπληρωμένη ταχεία ταχυδρομική υπηρεσία (κούριερ) στη διεύθυνση κάθε συμβαλλόμενου.


======================

Άδεια χρήσης τελικού χρήστη του NAVTEQ


Το λογισμικό που είναι ενσωματωμένο στο προϊόν Garmin (το “Λογισμικό”) ανήκει στην Garmin Ltd. ή στις θυγατρικές της (“Garmin”). Τα δεδομένα χαρτών τρίτων κατασκευαστών που είναι ενσωματωμένα στο προϊόν Garmin ή το συνοδεύουν (τα “Δεδομένα”) ανήκουν στην NAVTEQ North America LLC και χορηγούνται με άδεια χρήσης στην Garmin. Τόσο το Λογισμικό όσο και τα Δεδομένα προστατεύονται από νόμους και διεθνείς συμβάσεις περί δικαιωμάτων πνευματικής ιδιοκτησίας. Το Λογισμικό και τα Δεδομένα χορηγούνται με άδεια χρήσης, δεν πωλούνται. Το Λογισμικό και τα Δεδομένα παρέχονται υπό το πλαίσιο της ακόλουθης άδειας χρήσης και υπόκεινται στους ακόλουθους όρους και τις προϋποθέσεις που συνάπτονται μεταξύ του τελικού χρήστη ("εσείς" ή "(ε)σάς") από τη μία πλευρά και της Garmin και των χορηγών άδειάς της (συμπεριλαμβανομένων των χορηγών άδειας και προμηθευτών αυτών) και συγγενών εταιρειών από την άλλη πλευρά.


ΠΡΟΣΟΧΗ: ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΠΡΟΤΟΥ ΧΡΗΣΙΜΟΠΟΙΗΣΕΤΕ ΤΟ ΠΡΟΪΟΝ. Η ΕΓΚΑΤΑΣΤΑΣΗ, ΑΝΤΙΓΡΑΦΗ Ή ΚΑΤΑ ΑΛΛΟ ΤΡΟΠΟ ΧΡΗΣΗ ΤΟΥ ΠΡΟΪΟΝΤΟΣ ΥΠΟΔΗΛΩΝΕΙ ΤΗΝ ΑΠΟΔΟΧΗ ΣΑΣ ΟΤΙ ΕΧΕΤΕ ΔΙΑΒΑΣΕΙ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΚΑΙ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ. ΕΑΝ ΔΕΝ ΣΥΜΦΩΝΕΙΤΕ, ΕΠΙΣΤΡΕΨΤΕ ΤΟ ΠΛΗΡΕΣ ΠΡΟΪΟΝ ΕΝΤΟΣ 10 ΗΜΕΡΩΝ ΑΠΟ ΤΗΝ ΗΜΕΡΟΜΗΝΙΑ ΑΠΟΚΤΗΣΗΣ ΤΟΥ (ΕΑΝ ΑΓΟΡΑΣΤΗΚΕ ΚΑΙΝΟΥΡΙΟ) ΓΙΑ ΟΛΙΚΗ ΕΠΙΣΤΡΟΦΗ ΧΡΗΜΑΤΩΝ ΣΕ ΕΝΑΝ ΑΠΟ ΤΟΥΣ ΕΞΗΣ: (1) ΣΤΟΝ ΠΡΟΜΗΘΕΥΤΗ ΑΠΟ ΤΟΝ ΟΠΟΙΟ ΑΓΟΡΑΣΑΤΕ ΤΟ ΠΡΟΪΟΝ, (2) ΣΤΗ ΔΙΕΥΘΥΝΣΗ Garmin INTERNATIONAL, INC. CUSTOMER SERVICE, 1200 EAST 151st STREET, OLATHE, KS 66062, USA, (3) ΣΤΗ ΔΙΕΥΘΥΝΣΗ Garmin (EUROPE) LTD., LIBERTY HOUSE, HOUNSDOWN BUSINESS PARK, SOUTHAMPTON, SO40 9RB, UNITED KINGDOM Ή (4) ΣΤΗ ΔΙΕΥΘΥΝΣΗ Garmin CORPORATION CUSTOMER SERVICE, No. 68, JANGSHU 2nd ROAD, SHIJR, TAIPEI COUNTY, TAIWAN.

Όροι και προϋποθέσεις της άδειας χρήσης

Η Garmin (“εμείς” ή “(ε)μάς”) σάς παρέχει μέσα αποθήκευσης που περιέχουν το Λογισμικό υπολογιστή (το “Λογισμικό”) και τα ενσωματωμένα ή συνοδευτικά Δεδομένα ψηφιακών χαρτών, συμπεριλαμβάνοντας οποιαδήποτε “online” ή ηλεκτρονική τεκμηρίωση και έντυπα υλικά (από κοινού επονομαζόμενα ως το "προϊόν" για τους σκοπούς της παρούσας άδειας χρήσης) και σας χορηγεί περιορισμένη, μη αποκλειστική άδεια χρήσης του προϊόντος σε συμφωνία με τους όρους της παρούσας άδειας. Συμφωνείτε να χρησιμοποιείτε αυτά τα Δεδομένα μαζί με το προϊόν Garmin για αποκλειστικά προσωπικούς σκοπούς, ή εφόσον υφίστανται, για εσωτερικές επιχειρηματικές διαδικασίες σας και όχι για γραφείο πληροφοριών, διαμοιρασμό χρόνου, μεταπώληση ή για άλλους παρόμοιους σκοπούς. 

Αντιστοίχως, βάσει όμως των περιορισμών που ορίζονται στις ακόλουθες παραγράφους, μπορείτε να αντιγράφετε τα Δεδομένα μόνο όπως απαιτείται για την από μέρους σας χρήση προκειμένου να (i) τα προβάλλετε και να (ii) τα αποθηκεύετε, υπό τον όρο ότι δεν θα αφαιρέσετε οποιαδήποτε σημειώματα περί πνευματικής ιδιοκτησίας που είναι εμφανή και δεν θα τροποποιήσετε το Λογισμικό ή τα Δεδομένα με οποιονδήποτε τρόπο. Αποδέχεστε ότι δεν θα προβείτε με άλλο τρόπο στην αναπαραγωγή, αντιγραφή, τροποποίηση, ανακατασκευή πηγαίου ή αντικειμενικού κώδικα, αποσυμπίληση ή δημιουργία παράγωγων έργων οποιουδήποτε τμήματος του προϊόντος και δεν έχετε δικαίωμα μεταφοράς ή διανομής του σε οποιαδήποτε μορφή, για οποιοδήποτε σκοπό, με εξαίρεση την περίπτωση και μόνο στην έκταση όπου επιτρέπεται από υποχρεωτικούς νόμους.

Περιορισμοί. Με εξαίρεση την περίπτωση και μόνο στην έκταση όπου η Garmin σάς έχει συγκεκριμένα χορηγήσει σχετική άδεια και χωρίς να υφίσταται περιορισμούς η προηγούμενη παράγραφος, δεν έχετε δικαίωμα χρήσης των Δεδομένων αυτών με οποιαδήποτε προϊόντα, συστήματα ή εφαρμογές που είναι εγκατεστημένα ή κατά άλλο τρόπο συνδεδεμένα ή σε επικοινωνία με οχήματα και τα οποία έχουν δυνατότητα αποστολής, διαχείρισης στόλου ή παρόμοιων εφαρμογών όπου τα Δεδομένα χρησιμοποιούνται από κέντρο ελέγχου για την αποστολή στόλου οχημάτων. Επιπροσθέτως, απαγορεύεται η από μέρους σας ενοικίαση ή εκμίσθωση των Δεδομένων ή των προϊόντων Garmin που περιέχουν τα Δεδομένα σε οποιοδήποτε άλλο άτομο ή τρίτο μέρος. Μόνο εκείνες οι εταιρείες ενοικίασης αυτοκινήτων, οι οποίες έχουν συγκεκριμένα εξουσιοδοτηθεί εγγράφως από την Garmin να ενοικιάζουν στους πελάτες τους προϊόντα Garmin που περιέχουν τα Δεδομένα, έχουν το δικαίωμα να ενοικιάζουν τέτοια προϊόντα. 

Δεν παρέχεται εγγύηση. Το προϊόν (συμπεριλαμβανομένων των Δεδομένων) σάς παρέχεται "ως έχει" και εσείς συμφωνείτε να το χρησιμοποιείτε με δική σας ευθύνη. Η Garmin και οι χορηγοί άδειάς της (και οι χορηγοί άδειας και προμηθευτές αυτών) δεν προβαίνουν σε εγγυήσεις, αντιπροσωπεύσεις ή άλλες εγγυήσεις οποιουδήποτε είδους, ρητές ή σιωπηρές, που πηγάζουν από τη νομοθεσία ή με άλλο τρόπο, συμπεριλαμβάνοντας ενδεικτικά το περιεχόμενο, την ποιότητα, την ακρίβεια, την πληρότητα, την αποτελεσματικότητα, την αξιοπιστία, την εμπορευσιμότητα, την καταλληλότητα για συγκεκριμένο σκοπό, τη χρησιμότητα, τη χρήση ή τα αποτελέσματα που θα ληφθούν από το προϊόν ή το γεγονός ότι τα Δεδομένα ή ο διακομιστής δεν θα υφίστανται διακοπές ή σφάλματα.
Αποποίηση εγγύησης. Η Garmin ΚΑΙ ΟΙ ΧΟΡΗΓΟΙ ΑΔΕΙΑΣ ΤΗΣ (ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΧΟΡΗΓΩΝ ΑΔΕΙΑΣ ΚΑΙ ΠΡΟΜΗΘΕΥΤΩΝ ΑΥΤΩΝ) ΑΠΟΠΟΙΟΥΝΤΑΙ ΚΑΘΕ ΕΓΓΥΗΣΗΣ, ΡΗΤΗΣ Ή ΣΙΩΠΗΡΗΣ, ΓΙΑ ΤΗΝ ΠΟΙΟΤΗΤΑ, ΑΠΟΔΟΣΗ, ΕΜΠΟΡΕΥΣΙΜΟΤΗΤΑ, ΚΑΤΑΛΛΗΛΟΤΗΤΑ ΓΙΑ ΣΥΓΚΕΚΡΙΜΕΝΟ ΣΚΟΠΟ Ή ΜΗ ΠΡΟΣΒΟΛΗ ΔΙΚΑΙΩΜΑΤΩΝ ΤΡΙΤΩΝ. ΚΑΜΙΑ ΠΡΟΦΟΡΙΚΗ Ή ΓΡΑΠΤΗ ΣΥΜΒΟΥΛΗ Ή ΠΛΗΡΟΦΟΡΙΑ ΠΟΥ ΠΑΡΕΧΕΤΑΙ ΑΠΟ ΤΗΝ Garmin Ή ΑΠΟ ΤΟΥΣ ΠΡΟΜΗΘΕΥΤΕΣ ΚΑΙ ΧΟΡΗΓΟΥΣ ΑΔΕΙΑΣ ΤΗΣ ΘΑ ΣΥΓΚΡΟΤΕΙ ΕΓΓΥΗΣΗ ΚΑΙ ΔΕΝ ΕΧΕΤΕ ΔΙΚΑΙΩΜΑ ΝΑ ΒΑΣΙΖΕΣΤΕ ΣΕ ΟΠΟΙΑΔΗΠΟΤΕ ΤΕΤΟΙΑ ΣΥΜΒΟΥΛΗ Ή ΠΛΗΡΟΦΟΡΙΑ. Η ΠΑΡΟΥΣΑ ΑΠΟΠΟΙΗΣΗ ΕΓΓΥΗΣΕΩΝ ΕΙΝΑΙ ΟΥΣΙΑΣΤΙΚΗ ΠΡΟΫΠΟΘΕΣΗ ΤΗΣ ΠΑΡΟΥΣΑΣ ΑΔΕΙΑΣ. Ορισμένα κράτη, περιοχές και χώρες δεν επιτρέπουν κάποιες εξαιρέσεις εγγύησης, επομένως ενδέχεται σε αυτή την έκταση να μην ισχύει για εσάς η παραπάνω εξαίρεση. 

Αποποίηση ευθύνης. Η Garmin ΚΑΙ ΟΙ ΧΟΡΗΓΟΙ ΑΔΕΙΑΣ ΤΗΣ (ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΧΟΡΗΓΩΝ ΑΔΕΙΑΣ ΚΑΙ ΠΡΟΜΗΘΕΥΤΩΝ ΑΥΤΩΝ) ΔΕΝ ΘΑ ΕΙΝΑΙ ΥΠΟΛΟΓΟΙ ΣΕ ΕΣΑΣ: ΟΣΟΝ ΑΦΟΡΑ ΟΠΟΙΑΔΗΠΟΤΕ ΑΞΙΩΣΗ, ΑΠΑΙΤΗΣΗ Ή ΕΝΕΡΓΕΙΑ, ΑΝΕΞΑΡΤΗΤΑ ΑΠΟ ΤΗ ΦΥΣΗ ΤΗΣ ΑΙΤΙΑΣ ΤΗΣ ΑΞΙΩΣΗΣ, ΑΠΑΙΤΗΣΗΣ Ή ΕΝΕΡΓΕΙΑΣ, ΕΠΙΚΑΛΩΝΤΑΣ ΟΠΟΙΑΔΗΠΟΤΕ ΑΠΩΛΕΙΑ, ΤΡΑΥΜΑΤΙΣΜΟ Ή ΖΗΜΙΕΣ, ΑΜΕΣΕΣ Ή ΕΜΜΕΣΕΣ, ΠΟΥ ΕΝΔΕΧΟΜΕΝΩΣ ΟΦΕΙΛΟΝΤΑΙ ΣΤΗ ΧΡΗΣΗ Ή ΚΑΤΟΧΗ ΤΩΝ ΠΛΗΡΟΦΟΡΙΩΝ Ή ΓΙΑ ΟΠΟΙΑΔΗΠΟΤΕ ΑΠΩΛΕΙΑ ΚΕΡΔΟΥΣ, ΕΣΟΔΩΝ, ΣΥΜΒΑΣΕΩΝ Ή ΑΠΟΤΑΜΙΕΥΣΕΩΝ Ή ΟΠΟΙΕΣΔΗΠΟΤΕ ΑΛΛΕΣ ΑΜΕΣΕΣ, ΕΜΜΕΣΕΣ, ΑΠΟΘΕΤΙΚΕΣ, ΕΙΔΙΚΕΣ Ή ΘΕΤΙΚΕΣ ΖΗΜΙΕΣ ΠΟΥ ΠΡΟΚΥΠΤΟΥΝ ΑΠΟ ΤΗΝ ΑΠΟ ΜΕΡΟΥΣ ΣΑΣ ΧΡΗΣΗ Ή ΑΔΥΝΑΜΙΑ ΧΡΗΣΗΣ ΤΩΝ ΠΛΗΡΟΦΟΡΙΩΝ, ΟΠΟΙΟΔΗΠΟΤΕ ΕΛΑΤΤΩΜΑ ΣΤΑ ΔΕΔΟΜΕΝΑ Ή ΣΤΙΣ ΠΛΗΡΟΦΟΡΙΕΣ Ή ΤΗΝ ΠΑΡΑΒΑΣΗ ΑΥΤΩΝ ΤΩΝ ΟΡΩΝ Ή ΠΡΟΫΠΟΘΕΣΕΩΝ, ΕΙΤΕ ΣΤΟ ΠΛΑΙΣΙΟ ΣΥΜΒΑΣΗΣ Ή ΑΔΙΚΟΠΡΑΞΙΑΣ ΕΙΤΕ ΒΑΣΕΙ ΕΓΓΥΗΣΗΣ, ΑΚΟΜΗ ΚΑΙ ΕΑΝ Η Garmin Ή ΟΙ ΧΟΡΗΓΟΙ ΑΔΕΙΑΣ ΤΗΣ ΕΧΟΥΝ ΠΡΟΕΙΔΟΠΟΙΗΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ. Η ΣΥΝΟΛΙΚΗ ΚΟΙΝΗ ΕΥΘΥΝΗ ΤΗΣ Garmin ΚΑΙ ΤΩΝ ΧΟΡΗΓΩΝ ΑΔΕΙΑΣ ΤΗΣ ΟΣΟΝ ΑΦΟΡΑ ΤΙΣ ΔΕΣΜΕΥΣΕΙΣ ΤΗΣ ΥΠΟ ΤΟ ΠΛΑΙΣΙΟ ΤΗΣ ΠΑΡΟΥΣΑΣ ΑΔΕΙΑΣ Ή ΔΙΑΦΟΡΕΤΙΚΑ ΟΣΟΝ ΑΦΟΡΑ ΤΟ ΠΡΟΪΟΝ Ή ΤΑ ΔΕΔΟΜΕΝΑ ΤΗΣ Garmin ΔΕΝ ΘΑ ΞΕΠΕΡΝΑ ΤΟ $1,00. Ορισμένα κράτη, περιοχές και χώρες δεν επιτρέπουν κάποιες εξαιρέσεις ευθύνης ή περιορισμούς ζημιών, επομένως ενδέχεται σε αυτή την έκταση να μην ισχύουν για εσάς τα παραπάνω.

Αποποίηση υιοθέτησης. Η αναφορά σε οποιαδήποτε προϊόντα, υπηρεσίες, διαδικασίες, συνδέσμους υπερκειμένου προς τρίτα μέρη ή άλλα δεδομένα κατά εμπορική ονομασία, σήμα κατατεθέν, κατασκευαστή, προμηθευτή ή άλλο τρόπο δεν συγκροτεί ή υποδηλώνει απαραίτητα υιοθέτηση, χορηγία ή σύστασή τους από μέρους της Garmin ή των χορηγών άδειάς της.  Οι πληροφορίες προϊόντων και υπηρεσιών είναι αποκλειστική ευθύνη του κάθε μεμονωμένου προμηθευτή. Η ονομασία και το λογότυπο NAVTEQ, τα σήματα κατατεθέντα και λογότυπα NAVTEQ και NAVTEQ ON BOARD και άλλα σήματα κατατεθέντα και εμπορικές ονομασίες που ανήκουν στην NAVTEQ North America LLC, δεν πρέπει να χρησιμοποιούνται για οποιονδήποτε εμπορικό σκοπό χωρίς την προηγούμενη έγγραφη συγκατάθεση της NAVTEQ.

Έλεγχος εξαγωγής. Αποδέχεστε ότι δεν θα εξάγετε από οπουδήποτε κανένα τμήμα των Δεδομένων που σάς παρέχονται ή κανένα άμεσο προϊόν αυτών, εκτός της συμμόρφωσης με τους ισχύοντες νόμους, κανόνες και κανονισμούς και με όλες τις άδειες χρήσης και εγκρίσεις που απαιτούνται υπό το πλαίσιο αυτών. 

Αποζημίωση. Συμφωνείτε ότι θα καταβάλλετε αποζημιώσεις και τυχόν δικηγορικές αμοιβές, θα υπερασπίζεστε και δεν θα εγείρετε απαιτήσεις για λογαριασμό ή εναντίον της Garmin και των χορηγών άδειάς της (συμπεριλαμβανομένων των αντιστοίχων χορηγών άδειας, προμηθευτών, εκδοχέων, θυγατρικών εταιρειών, συγγενών εταιρειών και των αντιστοίχων υπαλλήλων, διευθυντών, εργαζομένων, συμμετεχόντων, αντιπροσώπων και εκπροσώπων όλων αυτών) αναφορικά με ευθύνη, απώλεια, τραυματισμό (συμπεριλαμβανομένων τραυματισμών που οδηγούν σε θάνατο), αίτημα, ενέργεια, κόστος, έξοδα ή αξίωση οποιουδήποτε είδους ή χαρακτήρα, συμπεριλαμβάνοντας ενδεικτικά τις δικηγορικές αμοιβές, που προκύπτουν από ή συσχετίζονται με την από μέρους σας χρήση ή κατοχή του προϊόντος (συμπεριλαμβανομένων των Δεδομένων).

Συνολική συμφωνία. Οι παρόντες όροι και προϋποθέσεις συγκροτούν τη συνολική συμφωνία ανάμεσα στην Garmin (και τους χορηγούς άδειάς της, συμπεριλαμβανομένων των χορηγών άδειας και προμηθευτών αυτών) και σε εσάς όσον αφορά το αντικείμενο του παρόντος και αντικαθιστούν στο σύνολό τους οποιεσδήποτε και όλες τις έγγραφες ή προφορικές συμφωνίες που είχαν συναφθεί στο παρελθόν αναφορικά με αυτό το αντικείμενο.

Εφαρμοστέο δίκαιο. 

(α) Για δεδομένα NAVTEQ στην Ευρωπαϊκή Ένωση
Οι παραπάνω όροι και προϋποθέσεις θα διέπονται από τους νόμους των Κάτω Χωρών, χωρίς να αποδίδεται ισχύς στην (i) αντίφαση νομικών διατάξεών τους ή στη (ii) Σύμβαση των Ηνωμένων Εθνών για τις διεθνείς πωλήσεις κινητών πραγμάτων, η οποία εξαιρείται ρητά. Συμφωνείτε να απευθύνεστε στην αρμόδια δικαστική αρχή των Κάτω Χωρών για οποιεσδήποτε και όλες τις διαμάχες, αξιώσεις και ενέργειες που προκύπτουν από ή συσχετίζονται με τα Δεδομένα που σάς παρέχονται υπό το πλαίσιο του παρόντος.

(β) Για δεδομένα του NAVTEQ στη Βόρεια Αμερική και άλλα δεδομένα NAVTEQ για περιοχές εκτός Ευρωπαϊκής Ένωσης
Οι παραπάνω όροι και προϋποθέσεις θα διέπονται από τους νόμους του Ιλλινόις, χωρίς να αποδίδεται ισχύς στην (i) αντίφαση νομικών διατάξεών τους ή στη (ii) Σύμβαση των Ηνωμένων Εθνών για τις διεθνείς πωλήσεις κινητών πραγμάτων, η οποία εξαιρείται ρητά. Συμφωνείτε να απευθύνεστε στην αρμόδια δικαστική αρχή του Ιλλινόις για οποιεσδήποτε και όλες τις διαμάχες, αξιώσεις και ενέργειες που προκύπτουν από ή συσχετίζονται με τα Δεδομένα που σάς παρέχονται υπό του πλαίσιο του παρόντος. 

Κυβερνητικοί τελικοί χρήστες. Εάν ο τελικός χρήστης είναι υπηρεσία, τμήμα ή άλλος φορέας της Κυβέρνησης των Ηνωμένων Πολιτειών ή χρηματοδοτείται στο σύνολό του ή εν μέρει από την Κυβέρνηση των Η.Π.Α., τότε η χρήση, αντιγραφή, αναπαραγωγή, έκδοση, τροποποίηση, γνωστοποίηση ή μεταφορά του προϊόντος και της συνοδευτικής τεκμηρίωσης υπόκεινται σε περιορισμούς όπως ορίζονται στους κανονισμούς DFARS 252.227-7014(α)(1) (ΙΟΥΝ 1995) (ορισμός εμπορικού λογισμικού υπολογιστών του αμερικανικού υπουργείου άμυνας), DFARS 27.7202-1 (πολιτική περί εμπορικού λογισμικού υπολογιστών του αμερικανικού υπουργείου άμυνας), FAR 52.227-19 (ΙΟΥΝ 1987) (ρήτρα περί εμπορικού λογισμικού υπολογιστών για πολιτικές υπηρεσίες), DFARS 252.227-7015 (ΝΟΕΜΒ 1995) (τεχνικά δεδομένα αμερικανικού υπουργείου άμυνας – ρήτρα περί εμπορικών στοιχείων), FAR 52.227-14 Αναθεωρήσεις I, II και III (ΙΟΥΝ 1987) (τεχνικά δεδομένα πολιτικών υπηρεσιών και ρήτρα περί μη εμπορικού λογισμικού υπολογιστών) ή/και FAR 12.211 και FAR 12.212 (αγορές εμπορικών στοιχείων), όπου ισχύουν. Σε περίπτωση αντιφάσεων ανάμεσα σε οποιεσδήποτε διατάξεις των FAR και DFARS που παρατίθενται στο παρόν και στην παρούσα άδεια χρήσης, θα υπερισχύει η ερμηνεία που παρέχει περισσότερους περιορισμούς ως προς τα δικαιώματα της Κυβέρνησης. Ανάδοχος/κατασκευαστής είναι η Garmin International, Inc., 1200 East 151st Street, Olathe, KS 66062, USA και η NAVTEQ North America LLC, 425 West Randolph Street, Chicago, Illinois 60606, USA.
