Vianmääritys

Joitakin puhelimen asetuksia, kuten näytön aikakatkaisu, automaattivastaus hands-free-laitteella ja virranhallinta, ei voi hallita sovellus -ohjelmistolla. Lisätietoja näiden asetusten muuttamisesta on puhelimen käyttöoppaassa.

(Garmin Mobile 20 -käyttäjät) Jos puhelin ei saa hands-free-yhteyttä laitteeseen, sulje sovellus, ennen kuin muodostat hands-free-pariliitoksen (tämä tarvitsee tehdä vain kerran) puhelimen Bluetooth-käyttöliittymässä.

(Garmin Mobile 20 -käyttäjät) Kun Garmin Mobile 20 lisätään luotettavana laitteena, se on ehkä lisättävä handsfree-laitteena eikä autosarjana.

(Garmin Mobile 20 -käyttäjät) Kun käytät hands-free-yhteyttä, puhelimen äänenvoimakkuutta on ehkä säädettävä Garmin Mobile 20 -lisävarusteen äänentason maksimoimiseksi.

Jos laite ei havaitse satelliitteja, toimi näin:

- Varmista, että GPS-antenni on käytössä ja liitetty puhelimeen.

- Varmista, että GPS-antenni on avoimessa paikassa. Satelliittisignaaleja voidaan vastaanottaa ulkona tai ajoneuvossa avonaisella paikalla. Kiinteät aineet (paitsi kirkas lasi), rakennukset ja tiheät puut voivat estää satelliittisignaalien vastaanoton.

- Varmista, että GPS on ehtinyt alustua. GPS:n ensimmäisellä käyttökerralla alustus voi viedä muutamia minuutteja.

- Jos olet matkustanut yli 900 kilometriä GPS-vastaanotin suljettuna, aseta sijainti kartalla.

- Katkaise GPS-antennin ja puhelimen virta ja kytke ne uudelleen.