Zobrazenie informácií o jednotke GPS

Aby ste zobrazili informácie o svojom vzdialenom GPS, vyberte ikonu GPS v rohu hlavnej obrazovky aplikácie. Môžete tiež vybrať (Menu >) Nastavenia > Systém > Vzdialené GPS. Obrázok ikony naznačuje jednu z troch položiek: Vzdialené GPS je vypnuté, hľadá sa vzdialené GPS alebo sila signálu vzdialeného GPS.

Stránka vzdialeného GPS obsahuje informácie o jednotke GPS, ktorá je pripojená k vášmu zariadeniu. Tiež zobrazuje informácie o stave vášho zariadenia, a to vrátane softvérovej verzie zariadenia, identifikácie jednotky a ukazovateľa stavu batérie. Stránku s informáciami o vzdialenom GPS môžete použiť na zmenu nastavení automatického vypínania GPS, na zapnutie WAAS/EGNOS pre väčšiu presnosť (kde sa dá použiť) a zapnutie/vypnutie GPS.

Aby ste zobrazili podrobné informácie o GPS z informačnej stránky vzdialeného GPS, vyberte položky (Menu >) Informácie o GPS. Stránka s informáciami o GPS obsahuje informácie o GPS družiciach, ktoré vaše zariadenie prijíma a tiež obsahuje silu ich signálu. Zobrazuje vašu polohu (šírku/dĺžku), presnosť GPS, aktuálnu rýchlosť a vašu aktuálnu výšku. Stránku s informáciami o GPS môžete v prípade potreby použiť na nastavenie svojej polohy.