Feilsøking

Noen telefoninnstillinger, for eksempel skjermtidsavbrudd, automatisk svar på anrop med håndfrisett og strømstyring, kan ikke endres med programmet. Du finner mer informasjon om hvordan du endrer disse innstillingene, i brukermanualen til telefonen.

(Garmin Mobile 20-brukere) Hvis telefonen ikke kan opprette en håndfrikobling til enheten, kan du prøve å lukke programmet før du utfører engangsparing for håndfri med telefonens Bluetooth-grensesnitt.

(Garmin Mobile 20-brukere) Når du legger Garmin Mobile 20 til som en klarert enhet, kan det hende du må legge den til som en håndfri enhet, ikke som bilsett.

(Garmin Mobile 20-brukere) Når du bruker en håndfritilkobling, må du muligens justere øretelefonvolumet på telefonen for å få best mulig lyd på Garmin Mobile 20.

Hvis enheten ikke henter inn satellitter, kan du prøve én eller flere av følgende løsninger:

– Kontroller at GPS-antennen er slått på og koblet til telefonen.

– Kontroller at GPS-antennen ikke er blokkert. Du må være utendørs eller i et kjøretøy og ha klar sikt til himmelen. Faste materialer (unntatt ufarget glass), bygninger og tett skog kan blokkere satellittsignaler.

– Sørg for at GPSen får nok tid til å initialisere. Når GPSen slås på for første gang, kan initialiseringen ta et par minutter.

– Hvis du har reist mer enn 1000 km med GPS-mottakeren avslått, må du angi posisjonen din på kartet.

– Slå av GPS-antennen og telefonen, og slå dem deretter på igjen.