Térképbeállítások

A térképbeállítások lehetővé teszik a térkép megjelenésének testreszabását, beleértve a részletességet, a tájolást és a szövegméretet.

A térképbeállítások módosításához válassza a (Menü >) Beállítások > Térkép parancsot.

Térképrészlet - kiválasztja a részletesség mértékét. Kevesebb részlet a térkép gyorsabb újrarajzolását teszi lehetővé.

Tájolás - válassza a 3D, az Észak fent (az északi irány a képernyő felső szélénél található) vagy a Haladási irány (a haladás iránya a képernyő felső széle felé mutat) beállítást.

Auto Zoom - válassza az Engedélyezve beállítást (automatikusan nagyít a térképen a következő kanyar megjelenítéséhez) vagy a Letiltva beállítást.

Halványítás - válassza a Útvonaltervezés közben beállítást, amikor az aktív útvonalhoz nem tartozó utak halványan láthatók, vagy a Soha beállítást.

Városi terület - válassza az Engedélyezve vagy a Letiltva beállítást, amikor a városi területek árnyékolva, illetve árnyékolás nélkül jelennek meg.

Hely megjelenítése - választhatja az Úton beállítást, amikor a hely a legközelebbi út mellett látható, vagy a GPS-helyen beállítást, amikor a hely ábrázolása az aktuális GPS-helyen történik.

Részletes térképek körvonalazása - választhatja az Igen beállítást, ha körvonalat szeretne a készülékbe betöltött részletes térképek körül, vagy a Nem beállítást.

Szélességi és hosszúsági fokok - választhatja az Engedélyezve beállítást (a szélességi hosszúsági fokrács megjelenítését) vagy a Letiltva beállítást.

Térképjellemzők - kiválaszthatja a térképi elemek (érdekes helyek, utcák, városok stb.) szövegének méretét, illetve letilthatja a szövegcímkéket.