Razumevanje storitev Garmin Online

Storitve Garmin Online uporabite za prenos informacij, ki so pomembne za določeno lokacijo, kot so cene goriv in cene na hotels.com® (samo ZDA), aktualni podatki o vremenu in prometne informacije. Prenesete lahko tudi informacije o varnostnih kamerah (samo Evropa). Vse storitve niso na voljo na vseh območjih.

Pri večini telefonov se račun Garmin Online samodejno aktivira. Za ročno aktiviranje računa uporabite stran stanja naročnine.

Privzeto vas aplikacija obvesti, ko se poskuša povezati s storitvami Garmin Online. Nastavitev lahko spremenite z izbiro (Menu >) Nastavitve > Garmin Online. Oglejte si Nastavitve storitev Garmin Online za dodatne informacije.

Občasno lahko od strežnika storitev Garmin Online prejmete sporočila, ki jih označuje ikona sporočila strežnika na vrhu glavne strani. Izberite ikono za ogled sporočila.

Za dostop do storitev Garmin Online mora imeti telefon internetno povezavo. Večina podatkov storitev Garmin Online je brezplačnih, internetna povezava telefona in prenos podatkov pa se zaračunata po običajni tarifi.