Közlekedési adatok megjelenítése

A Garmin Online segítségével töltse le az aktuális közlekedési adatokat, ha ez lehetséges, hogy értesüljön a balesetekről és az útépítésekről.

A közlekedési információk lekérdezéséhez a Garmin Online rendszerhez kell csatlakoznia. További információ A Garmin Online használata című részben található.

Közlekedési adatok lekérdezése:

1. Válassza a (Menü >) Eszközök > Garmin Online > Közlekedés parancsot. Megjelenik a környék közlekedési eseményeinek listája.

2. A részletek megtekintéséhez válasszon ki egy eseményt a listából.

3. Ha egy eseményt a térképen kíván megjeleníteni, válassza ki az eseményt, majd válassza a Térkép elemet.

Alapértelmezés szerint az alkalmazás be van állítva a forgalmi események elkerülésére egy útvonal teljesítése közben. Ennek a szolgáltatásnak a kikapcsolásához válassza a (Menü >) Beállítások > Útvonalterv parancsot, és törölje a jelet az Elkerülés beállítása alatt található Közlekedés opció mellől. További információ az Útvonal beállításai című részben.