Sådan får du vist GPS-information

Hvis du vil have vist information om din fjern-GPS, skal du røre ikonet for GPS-enheden i hjørnet på hovedsiden på programmet. Du kan også vælge (Menu >) Indstillinger > System > Fjern-GPS. Ikonet indikerer ét ud af tre elementer: Fjern-GPS er slukket, søger efter Fjern-GPS eller signalstyrke for Fjern-GPS.

Siden Fjern-GPS indeholder oplysninger om den GPS-enhed, der er forbundet til din enhed. Det viser også statusinformation for din enhed, inkl. enhedssoftwareversion, enheds-id og batterimåler. Du kan bruge siden Information om fjern-GPS til at ændre indstillinger for automatisk slukning af GPS, aktivere WAAS/EGNOS for større nøjagtighed (hvor det er muligt) og aktivere/deaktivere GPS-enheden.

Hvis du vil have vist detaljeret GPS-information fra siden Information om fjern-GPS, skal du røre (Menu >) GPS-info. Siden med GPS-information indeholder oplysninger om de satellitter, GPS-enheden modtager, og deres signalstyrke. Den viser din position (længdegrad/breddegrad), GPS-enhedens nøjagtighed, din aktuelle hastighed og den aktuelle højde. Du kan også bruge GPS-enhedens informationsside til at indstille din lokation, hvis det er nødvendigt.