Αντιμετώπιση προβλημάτων

Ορισμένες ρυθμίσεις του τηλεφώνου όπως, τα χρονικά όρια οθόνης, η αυτόματη απάντηση κλήσεων με εξοπλισμό ανοιχτής συνομιλίας και η διαχείριση ισχύος, δεν είναι δυνατό να αλλάξουν χρησιμοποιώντας την εφαρμογή. Ανατρέξτε στο εγχειρίδιο κατόχου του τηλεφώνου σας για πληροφορίες σχετικά με την αλλαγή αυτών των ρυθμίσεων.

(Χρήστες του Garmin Mobile 20) Εάν το τηλέφωνό σας δεν είναι δυνατό να δημιουργήσει μια σύνδεση ανοιχτής συνομιλίας με τη συσκευή σας, προσπαθήστε να κλείσετε την εφαρμογή πριν εκτελέσετε τη διαδικασία αντιστοίχησης συσκευής ανοιχτής συνομιλίας μέσω της διασύνδεσης Bluetooth του τηλεφώνου σας, η οποία εκτελείται μία φορά.

(Χρήστες του Garmin Mobile 20) Κατά την προσθήκη του Garmin Mobile 20 ως αξιόπιστη συσκευή, ίσως χρειαστεί να το προσθέσετε ως συσκευή ανοιχτής συνομιλίας και όχι ως Car Kit.

(Χρήστες του Garmin Mobile 20) Κατά τη χρήση σύνδεσης ανοιχτής συνομιλίας, ίσως χρειαστεί να προσαρμόσετε την ένταση ακουστικού του τηλεφώνου σας, προκειμένου να μεγιστοποιήσετε την έξοδο ήχου του Garmin Mobile 20.

Εάν η συσκευή σας δεν λαμβάνει δορυφόρους, δοκιμάστε ένα ή περισσότερα από τα εξής:

- Βεβαιωθείτε ότι η κεραία GPS είναι ενεργοποιημένη και συνδεδεμένη στο τηλέφωνό σας.

- Επιβεβαιώστε ότι η κεραία GPS δεν εμποδίζεται. Πρέπει να βρίσκεστε σε εξωτερικό χώρο ή σε όχημα και να έχετε καθαρή ορατότητα του ουρανού. Τα συμπαγή υλικά (εκτός από το μη χρωματισμένο γυαλί), τα κτήρια και τα πυκνά δέντρα μπορούν να εμποδίσουν τα σήματα δορυφόρου.

- Βεβαιωθείτε ότι το GPS έχει αρκετό χρόνο για προετοιμασία. Όταν το GPS ενεργοποιείται για πρώτη φορά, ίσως χρειαστούν λίγα λεπτά μέχρι να προετοιμαστεί.

- Εάν έχετε διανύσει περισσότερα από 600 μίλια με το δέκτη GPS απενεργοποιημένο, προβείτε σε ορισμό της θέσης σας στο χάρτη.

- Απενεργοποιήστε την κεραία GPS και το τηλέφωνό σας και κατόπιν ενεργοποιήστε τα ξανά.