Nastavenia mapy

Nastavenia mapy vám umožnia prispôsobiť vzhľad mapy, vrátane detailov, orientácie a veľkosti textu.

Aby ste zmenili nastavenia mapy, vyberte (Menu >) Nastavenia > Mapa.

Detail mapy - vyberie úroveň detailnosti. Zobrazenie menšieho počtu detailov spôsobí rýchlejšie posúvanie mapy.

Orientácia - vyberte Trojrozmerný, Sever hore (sever na hornej strane obrazovky) alebo Podľa pohybu (váš smer jazdy v hornej časti obrazovky).

Automatická mierka - vyberte Zapnuté (automaticky zväčší, aby sa zobrazila nasledujúca zákruta na mape) alebo Vypnuté.

Stlmenie ciest - vyberte Počas výpočtu (stlmí cesty, ktoré nie sú súčasťou aktívnej trasy) alebo Nikdy.

Mestské oblasti - vyberte Zapnuté (mestské oblasti sú sivé) alebo Vypnuté.

Zobraziť polohu - vyberte Na cestách (miesto sa zobrazí na najbližšej ceste) alebo Na GPS pozícii (miesto sa zobrazí pri aktuálnej polohe GPS).

Obrysy detailných máp - vyberte Áno (zobrazí čiary okolo detailných máp, ktoré ste nahrali do zariadenia) alebo Nie.

Sieť zem. šírok/dĺžok - vyberte Zapnuté (zobrazí mriežku zemepisných šírok/dĺžok) alebo Vypnuté.

Mapové vlastnosti - vyberte veľkosť textu pre položky, ktoré sa zobrazia na mape (POI, ulice, mestá atď.) alebo vypnite textové označenia.