Κατανόηση των πορειών

Μετά την εύρεση ενός στοιχείου, μπορείτε να δημιουργήσετε μια πορεία προς αυτό, επιλέγοντας Μετάβαση. Μπορείτε επίσης να προβείτε σε δημιουργία και αποθήκευση νέας πορείας χειροκίνητα.

Όταν δημιουργείτε μια πορεία, ο χάρτης εμφανίζεται αυτόματα. Η ενεργή πορεία εμφανίζεται ως χρωματισμένη γραμμή που οδηγεί στον προορισμό σας.

Μπορείτε να συμπεριλάβετε πρόσθετα σημεία ή στάσεις (ονομάζονται "ενδιάμεσα σημεία") σε μια πορεία.

Εάν βγείτε από την προβολή χάρτη και θελήσετε να επιστρέψετε, επιλέξτε Προβολή χάρτη στην κύρια σελίδα της εφαρμογής.

Επιλέξτε Διακοπή στην κύρια σελίδα της εφαρμογής για να διακόψετε την ενεργή πορεία.