Εγγραφή ίχνους

Μπορείτε να εγγράψετε την πορεία του ταξιδιού σας (ονομάζεται "ίχνος") και να την προβάλετε ως διάστικτη γραμμή στο χάρτη.

1. Επιλέξτε (Μενού >) Εργαλεία > Διαχείριση προσωπικών δεδομένων > Ίχνη.

2. Επιλέξτε Επιλογές.

3. Επιλέξτε Λειτουργία εγγραφής και ενεργοποιήστε μια επιλογή εγγραφής: Αναδίπλωση όταν γεμίσει (εγγράφει επάνω από την αρχή του ίχνους όταν γεμίσει η μνήμη του ίχνους), Διακοπή όταν γεμίσει (διακόπτει την εγγραφή όταν γεμίσει η μνήμη του ίχνους) ή Απενεργοποίηση.

4. Επιλέξτε Χρονικό διάστημα εγγραφής και επιλέξτε τη συχνότητα εγγραφής των σημείων πορείας. Η επιλογή Συχνότερα εγγράφει περισσότερα σημεία και δημιουργεί πιο λεπτομερή ίχνη, αλλά γεμίζει τη μνήμη του ίχνους γρηγορότερα.

5. Επιλέξτε Εμφάνιση ενεργού ίχνους στο χάρτη και επιλέξτε Ενεργοποιημένη, για να προβάλετε το ενεργό ίχνος στο χάρτη κατά την εγγραφή του.

Μετά την εγγραφή των ιχνών, μπορείτε να τα αποθηκεύσετε και να τα προβάλετε στο χάρτη.